Návrh nariadenie Rady o vytvorení spoločnej organizácie poľnohospodárskych trhov a o osobitných ustanoveniach pre niektoré poľnohospodárske výrobky /* KOM/2006/0822 v konečnom znení - CNS 2006/0269 */





[pic] | KOMISIA EURÓPSKYCH SPOLOČENSTIEV | Brusel, 18.12.2006 KOM(2006) 822 v konečnom znení 2006/0269 (CNS) Návrh NARIADENIE RADY o vytvorení spoločnej organizácie poľnohospodárskych trhov a o osobitných ustanoveniach pre niektoré poľnohospodárske výrobky (predložený Komisiou) ODÔVODNENIE 1. KONTEXT - Dôvody a ciele návrhu: Jednoduchší právny rámec pre SPP – jedna horizontálna spoločná organizácia trhu namiesto 21 SOT Hlavným cieľom navrhovaného nariadenia je revízia existujúcich 21 nariadení o spoločnom organizovaní trhov v konkrétnych sektoroch (SOT) a ich spojenie do jedného súhrnného nariadenia s cieľom zefektívniť a zjednodušiť právny rámec bez zmeny zásadných politík. Zámerom návrhu je poskytnúť jednotný súbor harmonizovaných pravidiel v bežných oblastiach trhovej politiky, ako sú intervencia, súkromné uskladnenie, dovozné colné kvóty, vývozné náhrady, bezpečnostné opatrenia, pravidlá štátnej pomoci a hospodárskej súťaže a oznámenia a nahlasovanie údajov. Existujúce pravidlá pre konkrétny sektor v týchto oblastiach sa upravili v závislosti od nástroja alebo politiky, a kde to bolo možné, zlúčili do horizontálnych ustanovení. Navrhované opatrenie by sa ako zhrnutie súčasných ustanovení SOT na úrovni Rady malo uplatňovať na všetky poľnohospodárske výrobky, na ktoré sa v súčasnosti vzťahujú SOT. - Všeobecný kontext Tento návrh je základnou súčasťou plánov Komisie na racionalizáciu a zjednodušenie spoločnej poľnohospodárskej politiky (SPP). Hlavné prvky prístupu Komisie boli stanovené v jej oznámení z roku 2005 o „zjednodušení a zlepšení právnej úpravy spoločnej poľnohospodárskej politiky“ (ďalej len „oznámenie“)[1]. Komisia v tomto dokumente zdôrazňuje, že „znížením byrokracie v poľnohospodárskom sektore prostredníctvom transparentnejších, zrozumiteľnejších a menej ťažkých pravidiel, sa znížia obchodné náklady a zabezpečí sa európskym občanom, že ich peniaze budú zhodnotené“. - Existujúce ustanovenia v oblasti návrhu Základnou časťou súčasného právneho rámca SPP je 21 SOT, ktoré sa vytvorili od zavedenia SPP (pozri prílohu 1 k tomuto dokumentu ). Každá z týchto SOT sa riadi samostatným základným nariadením Rady, ktoré často dopĺňa ďalší súbor dodatočných pravidiel Rady. Väčšina základných nariadení vychádza z rovnakej štruktúry a má veľa spoločných ustanovení. To sa týka najmä pravidiel pre obchod s tretími krajinami a všeobecných ustanovení, ale v určitom rozsahu aj pravidiel, ktoré sa vzťahujú na vnútorný trh. Základné nariadenia okrem toho často obsahujú rozdielne riešenia rovnakých alebo podobných problémov. Komisia vzhľadom na posledný bod poukazuje na reformu SPP z roku 2003, ktorou „sa zjednodušilo právne prostredie SPP zriadením horizontálneho právneho rámca pre všetky priame platby a zlúčením súboru režimov podpory do režimu jednotnej platby“. V oznámení Komisia vyjadrila svoj zámer rozšíriť horizontálny prístup k 21 SOT a v tejto súvislosti preskúmať v akom rozsahu je možná harmonizácia a ktoré sektorové prístupy možno nahradiť horizontálnymi. - Súlad s inými politikami a cieľmi Únie Tento návrh v oblasti poľnohospodárstva, ktorý tvorí neoddeliteľnú súčasť celkového prístupu Komisie k zlepšeniu právnej úpravy a zjednodušeniu, je vyjadrený v jej oznámení z 25. októbra 2005 „Implementácia Lisabonského programu Spoločenstva – Stratégia pre zjednodušenie regulačného prostredia“[2] a schválený Medziinštitucionálnou dohodou o lepšom zákonodarstve zo 16. decembra 2003[3]. 2. Konzultácie so zainteresovanými stranami a hodnotenie vplyvu - Konzultácie so zainteresovanými stranami Komisia oznámila zámer vypracovať návrh súhrnného nariadenia o SOT vo svojom oznámení z 19. októbra 2005. Rada po porade prijala v decembri 2005 závery, ktoré sa výslovne netýkali tejto otázky. V priebehu prípravných prác na návrhu mali členské štáty a zainteresované strany možnosť vyjadriť svoje stanoviská k návrhu. Konzultácia s členskými štátmi sa uskutočnila na stretnutí expertnej skupiny Komisie pre zjednodušenie 27. júna 2006, so zainteresovanými stranami sa konzultovalo na ad hoc stretnutí poradného výboru pre poľnohospodárstvo 30. júna 2006, v obidvoch prípadoch sa konzultácia uskutočnila na základe informačnej správy, ktorá obsahovala základné línie plánovaného návrhu. Zástupcovia členských štátov vo všeobecnosti uznali, že prístup by mohol viesť k zjednodušeniu právneho rámca SPP. Vyhradili si však právo rozhodnúť prostredníctvom svojich vlád až po predložení podrobného legislatívneho návrhu. Zástupcovia zainteresovaných strán rovnako váhali predložiť podrobnejšie pripomienky k tomuto prístupu. Mnohí z nich preukázali otvorenosť zvážiť návrh súhrnného nariadenia pre SOT pod podmienkou, že by sa obmedzil na technické záležitosti bez zmien existujúcich politík. Vyjadrili určité obavy so zreteľom na vytvorenie jedného riadiaceho výboru pre všetky sektory trhu. - Zhromažďovanie a využívanie expertízy Externá expertíza nebola potrebná. - Hodnotenie vplyvu Neuplatňuje sa. Keďže návrh nie je zaradený do legislatívneho a pracovného programu Komisie, nepodlieha požiadavkám na hodnotenie vplyvu. 3. Právne prvky a hlavné charakteristiky horizontálnej SOT - Právny základ Články 36 a 37 zmluvy. - Obsah návrhu Zjednodušenie regulačného rámca bez zmeny politiky Legislatívny návrh tohto rozsahu, ktorý spočíva v spojení značného množstva samostatných právnych predpisov od jedného súhrnného nariadenia, zjavne zachádza nad rámec jednoduchej konsolidácie existujúcich právnych textov. Nevyhnutne si vyžaduje úpravu a prepracovanie mnohých príslušných ustanovení. To by sa však nemalo považovať za pokus o zmenu politických rozhodnutí, ktoré Rada prijala v priebehu rokov v oblastiach SPP, a ktoré sú vyjadrené v súčasných SOT. Hoci neexistuje žiadna celková a dohodnutá typológia iniciatív zameraných na zjednodušenie, navrhované nariadenie je v podstate aktom „technického zjednodušenia“, t. j. znamená, ako je vyjadrené v oznámení, „revíziu právneho rámca, správnych postupov a riadiacich mechanizmov na dosiahnutie racionalizácie a vyššej nákladovej efektívnosti a účinnejšie napĺňanie existujúcich politických cieľov bez zmien v zásadných politikách“. V dôsledku toho sa nenavrhuje zrušiť alebo zmeniť existujúce nástroje, pokiaľ sa nestanú neaktuálnymi, nadbytočnými alebo by sa v svojej podstatne nemali prejednávať na úrovni Rady. To tiež znamená, že v rámci tohto návrhu by sa nemal rozšíriť súčasný rozsah pôsobnosti SOT a nemali by sa zaviesť ani nové nástroje alebo opatrenia. V súlade s týmito kritériami sa navrhované úpravy odchyľujú od úprav súčasných nariadení len v obmedzenom počte bodov. To má osobitný význam pre mnohé ustanovenia, na základe ktorých má Rada v súčasnosti právomoc prijímať právne akty bez porady s Parlamentom (takzvané akty „druhej generácie“). V súlade s inštitucionálnou rovnováhou, ktorá sa stanovuje v tretej zarážke článku 202 zmluvy, sa navrhuje buď tieto právne akty prijať v súlade s postupom uvedeným v článku 37 zmluvy, t. j. po porade s Parlamentom, alebo zveriť príslušné právomoci Komisii. Keďže však v súčasnosti nie je potrebné zmeniť alebo zrušiť príslušné nariadenia druhej generácie, návrh ich v podstate ponecháva v platnosti, pričom sa výslovne vymedzuje právomoc Komisie meniť a doplniť alebo zrušiť tieto akty postupom riadiaceho výboru, keď to bude potrebné. Malo by sa okrem toho poznamenať, že v prípade niektorých záležitostí, ktoré vzhľadom na ich obzvlášť technický charakter nie je vhodné upravovať v základnom nariadení Rady, sa navrhuje presunúť príslušné právomoci na Komisiu. Rozsah pôsobnosti návrhu Rozsah pôsobnosti navrhovaného nariadenia odráža postupný prístup, ktorý bol vytýčený v už oznámení. Navrhuje sa preto, aby sa nové základné nariadenie uplatňovalo od samého začiatku na všetky poľnohospodárske výrobky, ktoré sa v súčasnosti riadia SOT. Z dôvodu úplnosti a súladu by sa do nového základného opatrenia mali zahrnúť aj niektoré iné poľnohospodárske výrobky, ako sú húsenice priadky morušovej, etylalkohol poľnohospodárskeho pôvodu a výrobky včelárstva, ktoré v súčasnosti nie sú predmetom SOT, riadia sa súborom osobitných poľnohospodárskych pravidiel, bez toho, aby im bol priznaný plný štatút SOT. Malo by sa však poznamenať, že bavlna v dôsledku svojho osobitného postavenia, ako výrobok, ktorý nie je uvedený v prílohe I zmluvy[4], nie je zahrnutá do tohto návrhu. Pokiaľ ide o sektory, ktoré sú v súčasnosti alebo čoskoro budú predmetom revízií politiky (čerstvé a spracované ovocie a zelenina, víno), zdá sa vhodné do návrhu začleniť iba tie ustanovenia, ktoré nie sú alebo nebudú dotknuté takýmito revíziami. Ide najmä o horizontálne alebo spoločné pravidlá, ako sú ustanovenia o štátnej pomoci a hospodárskej súťaži, postupy výborov a oznámenia členských štátov Komisii. Každá revízia sa preto uskutoční na základe samostatného návrhu. Po ukončení revízneho postupu sa právne akty prijaté v jeho rámci musia v druhom kroku začleniť do nového základného nariadenia. Komisia na tento účel v náležitom čase predloží Rade príslušné návrhy. Do prijatia týchto návrhov sa budú okrem nového nariadenia naďalej uplatňovať aj existujúce nariadenia, ktorými sa tieto pravidlá riadia. Začlenené právny predpisy Navrhuje sa, aby sa v novom nariadení zohľadnili, okrem právnych aktov Rady uvedených v bode 1., aj ďalšie pravidlá Rady, ktoré v súčasnosti formálne netvoria súčasť nariadení o SOT, hoci sa uplatňujú na poľnohospodárske výrobky, na ktoré sa súčasné SOT vzťahujú, a ostatné právne akty Rady. Do tejto kategórie patria napr. pravidlá pre kvóty na mlieko, osobitné ustanovenia o súkromnom skladovaní a verejnej intervencii[5] a ustanovenia obsiahnuté v nariadení č. 1184/2006[6] so zreteľom na pravidlá hospodárskej súťaže a štátnej pomoci na produkciu poľnohospodárskych výrobkov a obchodovanie s nimi. V prílohe 2 k tomuto dokumentu sa uvádza úplný zoznam týchto právnych aktov. Štruktúra Štruktúra novej SOT by mala vychádzať najmä zo štruktúry použitej pri väčšine súčasných základných nariadení. Vzhľadom na význam pravidiel hospodárskej súťaže sa však zdá vhodné vyhradiť im osobitnú časť. Štruktúra navrhovaného nariadenia sa preto člení takto: - úvodné ustanovenia (napr. rozsah pôsobnosti, vymedzenia pojmov, hospodárske roky), - ustanovenia týkajúce sa vnútorného trhu (napr. štátna intervencia, súkromné skladovanie, osobitné intervenčné opatrenia, kvóty, schémy pomoci), - ustanovenia týkajúce sa obchodu s tretími krajinami (napr. povolenia, dovozné clá, colné kvóty, osobitné ochranné opatrenia, vývozné náhrady, ochranná doložka, aktívny a pasívny zušľachťovací styk), - pravidlá hospodárskej súťaže (protimonopolné opatrenia, štátna pomoc), - všeobecné ustanovenia (napr. doložka o narušení, oznámenia, riadiaci výbor), - prechodné a záverečné ustanovenia (napr. zmeny a doplnenia, zrušenia, prechodné podmienky, nadobudnutie účinnosti). Navrhované opatrenie okrem toho obsahuje množstvo príloh, ktoré vychádzajú najmä z príloh k súčasným nariadeniam o SOT. Rozhodovanie Komisie Ako sa stanovuje v súčasných SOT, v návrhu sa požaduje, aby Komisia vo veľkej väčšine prípadov vykonávala svoje rozhodovacie právomoci v súlade s takzvaným postupom riadiaceho výboru. Aby sa predišlo opakovaniu potrebného odkazu na príslušnú doložku o postupoch vo výbore vo všetkých prípadoch, v návrhu sa stanovuje táto požiadavka na horizontálnej úrovni. Nadobudnutie účinnosti a uplatňovanie Navrhuje sa, aby nové nariadenie nadobudlo účinnosť siedmym dňom po jeho uverejnení v Úradnom vestníku. Dátumy uplatňovania ustanovení navrhovaného nariadenia by sa však mali stanoviť tak, aby sa zabezpečil hladký prechod na nový právny rámec. To znamená, že nové ustanovenia by sa na jednej strane nemali začať uplatňovať v priebehu hospodárskych rokov a Komisii by sa mal poskytnúť potrebný čas na prípravu a prijatie potrebných vykonávacích predpisov. Za predpokladu, že Rada navrhované nariadenie oficiálne prijme na jeseň roku 2007, jeho ustanovenia by sa mali uplatňovať: - v sektoroch, pre ktoré je stanovený hospodársky rok, od začiatku príslušných hospodárskych rokov v roku 2008, - v sektoroch, v ktorých hospodársky rok nie je stanovený, do 1. januára 2008. V súlade so súčasnými dohodami by sa ustanovenia o kvótach na cukor a mlieko nemali uplatňovať dlhšie ako do konca hospodárskeho roka 2014/2015 stanoveného pre cukor a kvóty na mlieko. - Zásada subsidiarity Návrhom sa sleduje cieľ zjednodušiť legislatívny rámec SOT bez zmeny ich zásadných politických orientácií. - Výber nástroja Navrhované nástroje: nariadenie. Iné prostriedky by neboli primerané, lebo cieľom návrhu je vytvorenie horizontálnej SOT, ktorá sa priamo uplatňuje vo všetkých členských štátoch. 4. Vplyv na rozpočet Keďže návrh nespôsobuje zmeny existujúcich opatrení SPP, nemá žiadny vplyv na rozpočet Spoločenstva. 5. Zjednodušenie Očakáva sa, že návrh povedie k podstatnému zjednodušeniu existujúcich právnych predpisov. Návrhom sa: - výrazne obmedzí počet právnych dokumentov a ustanovení na riadenie SPP, - zosúladia a zefektívnia nástroje a opatrenia SPP, - zvýši transparentnosť právneho rámca SPP a zlepší sa jeho prístupnosť pre poľnohospodárov, hospodárske subjekty a vnútroštátne správy, - znížia administratívne náklady. Napokon, veľká väčšina SPP sa bude riadiť iba štyrmi nariadeniami Rady: - nariadením Rady o spoločnej organizácii trhov, - nariadením Rady (ES) č. 1782/2003 o priamych platbách, - nariadením Rady (ES) č. 1698/2005 o rozvoji vidieka a - nariadením Rady (ES) č. 1290/2005 o financovaní SPP. Návrh preto významne prispeje k procesu zjednodušenia právnych predpisov. Jeho príspevok k zjednodušeniu SPP by sa však nemal posudzovať oddelene, ale v celkovom kontexte úsilia Komisie v tejto oblasti. Z oznámenia jasne vyplýva, že činnosti Komisie vzhľadom na lepšiu reguláciu a zjednodušenie SPP obsahujú celú škálu technických a politických opatrení a iniciatív, v rámci ktorých je návrh iba jednou z významných súčastí. Zrušenie existujúcich právnych predpisov Prijatím návrhu sa zruší 35 nariadení Rady. PRÍLOHA 1 ORGANIZÁCIE SPOLOčNÉHO TRHU ZAčLENENÉ DO NAVRHOVANEJ HORIZONTÁLNEJ SOT Nariadenie | Rozsah pôsobnosti | 1. | (EHS) č. 234/68 | Živé stromy a ostatné rastliny, hľuzy, korene a podobné, rezané kvety a okrasné listy | 2. | (EHS) č. 827/68 | „Zostávajúce“ (SOT s určitými výrobkami, na ktoré sa nevzťahujú iné SOT) | 3. | (EHS) č. 2759/75 | Bravčové mäso | 4. | (EHS) č. 2771/75 | Vajcia | 5. | (EHS) č. 2777/75 | Hydinové mäso | 6. | (EHS) č. 2075/92 | Surový tabak | 7. | (ES) č. 1254/1999 | Hovädzie a teľacie mäso | 8. | (ES) č. 1255/1999 | Mlieko a mliečne výrobky | 9. | (ES) č. 1673/2000 | Ľan a konope | 10. | (ES) č. 2529/2001 | Ovčie a kozie mäso | 11. | (ES) č. 1784/2003 | Obilniny | 12. | (ES) č. 1785/2003 | Ryža | 13. | (ES) č. 1786/2003 | Sušené krmivo | 14. | (ES) č. 865/2004 | Olivový olej | 15. | (ES) č. 1947/2005 | Osivá | 16. | (ES) č. 1952/2005 | Chmeľ | 17. | (ES) č. 318/2006 | Cukor | 18. | (EHS) č. 404/93 | Banány | 19. | (ES) č. 2200/96 | Čerstvé ovocie a zelenina | 20. | (ES) č. 2201/96 | Spracované ovocie a zelenina | 21. | (ES) č. 1493/1999 | Víno | PRÍLOHA 2 PRÁVNE PREDPISY ZAčLENENÉ DO NAVRHOVANEJ HORIZONTÁLNEJ SOT INÉ AKO ZÁKLADNÉ NARIADENIA O SOT Výrobky, ktoré nie sú pokryté SOT Nariadenie | Rozsah pôsobnosti | (EHS) č. 845/72 | Húsenice priadky morušovej | (EHS) č. 707/76 | Chovateľské skupiny priadky morušovej | (ES) č. 670/2003 | Etylalkohol poľnohospodárskeho pôvodu | (ES) č. 797/2004 | Výrobky včelárstva | Horizontálne ustanovenia Nariadenie | Rozsah pôsobnosti | (ES) č. 1184/2006 | Nariadenie Rady, ktorým sa uplatňujú určité pravidlá hospodárskej súťaže na produkciu poľnohospodárskych výrobkov a obchodovanie s nimi (= ex nariadenie č. 26) | (EHS) č. 1055/77 | Nariadenie Rady o skladovaní a pohybe výrobkov nakupovaných intervenčnou agentúrou | (EHS) č. 2931/79 | Nariadenie Rady o poskytovaní pomoci pre vývoz poľnohospodárskych výrobkov, ktoré môžu byť zvýhodnené pri dovoze do tretích krajín | (EHS) č. 386/90 | Nariadenie Rady o monitorovaní vykonávanom v čase vývozu poľnohospodárskych produktov, na ktoré sú poskytované náhrady alebo iné finančné čiastky | Sektor cukru Rozhodnutie | Rozsah pôsobnosti | 74/583/EHS | Rozhodnutie Rady z 20. novembra 1974 o kontrole pohybu cukru | Sektor ovocia a zeleniny Nariadenie | Rozsah pôsobnosti | (EHS) č. 2517/69 | Nariadenie Rady, ktorým sa ustanovujú určité pravidlá pre reorganizáciu produkcie ovocia v Spoločenstve | Sektor bravčového mäsa Nariadenie | Rozsah pôsobnosti | (EHS) č. 2763/75 | Nariadenie Rady, ktorým sa ustanovujú všeobecné pravidlá poskytovania pomoci na súkromné skladovanie bravčového mäsa | Sektor mlieka Nariadenie | Rozsah pôsobnosti | (EHS) č. 1898/87 | Nariadenie Rady o ochrane označovania používaného pri obchodovaní s mliekom a mliečnymi výrobkami | (EHS) č. 2204/90 | Nariadenie Rady, ktorým sa stanovujú ďalšie všeobecné pravidlá o spoločnej organizácii trhu s mliekom a mliečnymi výrobkami, pokiaľ ide o syr (systémy predchádzajúceho povolenia a administratívnej kontroly) | (ES) č. 2991/94 | Nariadenie Rady, ktorým sa stanovujú normy pre roztierateľné tuky | (ES) č. 2597/97 | Nariadenie Rady, ktorým sa ustanovujú dodatočné pravidlá o spoločnej organizácii trhu s mliekom a mliečnymi výrobkami pre konzumné mlieko | (ES) č. 2250/1999 | Nariadenie Rady o colných kvótach pre maslo pochádzajúce z Nového Zélandu | (ES) č. 1788/2003 | Nariadenie Rady stanovujúce poplatky v sektore mlieka a mliečnych výrobkov | Sektor vajec Nariadenie | Rozsah pôsobnosti | (ES) č. 1028/2006 | Nariadenie Rady o obchodných normách pre vajcia (= ex nariadenie (EHS) č. 1907/90) | Sektor hydiny Nariadenie | Rozsah pôsobnosti | (EHS) č. 1906/90 | Nariadenie Rady o niektorých normách pre uvádzanie hydiny na trh | Sektor pestovania kvetín Nariadenie | Rozsah pôsobnosti | (EHS) č. 4088/87 | Nariadenie Rady, ktorým sa určujú podmienky uplatňovania preferenčných ciel na dovoz určitých druhov kvetov pochádzajúcich z Cypru, Izraela a Jordánska | Sektor tabaku Nariadenie | Rozsah pôsobnosti | (EHS) č. 2077/92 | Nariadenie Rady o medziodborových organizáciách a dohodách v sektore tabaku | Klasifikácia jatočných tiel Nariadenie | Rozsah pôsobnosti | (EHS) č. 1358/80 | Nariadenie Rady, ktorým sa určuje smerná cena a intervenčná cena dospelého hovädzieho dobytka na hospodársky rok 1980/81 a ktorým sa zavádza stupnica Spoločenstva na klasifikáciu jatočných tiel dospelého hovädzieho dobytka | (ES) č. 1183/2006 | Nariadenie Rady, ktorým sa určuje stupnica Spoločenstva na klasifikáciu jatočných tiel dospelého hovädzieho dobytka (= ex. nariadenie (EHS) č. 208/81) | (EHS) č. 3220/84 | Nariadenie Rady, ktorým sa určuje stupnica pre klasifikáciu trupov z ošípaných | (EHS) č. 1186/90 | Nariadenie Rady rozširujúce rozsah stupnice Spoločenstva pre klasifikáciu jatočných tiel dospelého hovädzieho dobytka | (EHS) č. 2137/92 | Nariadenie Rady, ktoré sa týka stupnice Spoločenstva na klasifikáciu jatočných tiel oviec a určuje štandardnú kvalitu čerstvého alebo chladeného ovčieho mäsa v Spoločenstve a rozširuje nariadenie (EHS) č. 338/91 | 2006/0269 (CNS) Návrh NARIADENIE RADY o vytvorení spoločnej organizácie poľnohospodárskych trhov a o osobitných ustanoveniach pre niektoré poľnohospodárske výrobky RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 36 a 37, so zreteľom na návrh Komisie, so zreteľom na stanovisko Európskeho parlamentu[7], OBSAH ČASŤ I ÚVODNÉ USTANOVENIA 34 ČASŤ II VNÚTORNÝ TRH 37 HLAVA I TRHOVÁ INTERVENCIA 37 KAPITOLA I VEREJNÁ INTERVENCIA A SÚKROMNÉ USKLADNENIE 37 ODDIEL I VŠEOBECNÉ USTANOVENIA 37 ODDIEL II VEREJNÁ INTERVENCIA 39 Pododdiel I Všeobecné ustanovenia 39 Pododdiel II Začatie a pozastavenie nákupu 40 Pododdiel III Intervenčná cena 41 Pododdiel IV Predaj z intervencie 43 ODDIEL III SÚKROMNÉ USKLADNENIE 44 Pododdiel I Povinná pomoc 44 Pododdiel II Nepovinná pomoc 45 ODDIEL IV SPOLOČNÉ USTANOVENIA 48 KAPITOLA II OSOBITNÉ INTERVENčNÉ OPATRENIA 51 ODDIEL I VÝNIMOČNÉ OPATRENIA NA PODPORU TRHU 51 ODDIEL II OPATRENIA V SEKTOROCH OBILNÍN A RYŽE 52 ODDIEL III OPATRENIA V SEKTORE CUKRU 52 ODDIEL IV PRISPÔSOBENIE PONUKY 55 KAPITOLA III SYSTÉMY OBMEDZENIA PRODUKCIE 56 ODDIEL I VŠEOBECNÉ USTANOVENIA 56 ODDIEL II CUKOR 56 Pododdiel I Prideľovanie a spravovanie kvót 56 Pododdiel II Prekročenie kvóty 58 ODDIEL III MLIEKO 60 Pododdiel I Všeobecné ustanovenia 60 Pododdiel II Prideľovanie a spravovanie kvót 61 Pododdiel III Prekročenie kvóty 66 ODDIEL IV PROCESNÉ USTANOVENIA 69 KAPITOLA IV SCHÉMY POMOCI 70 ODDIEL I POMOC NA SPRACOVANIE 70 Pododdiel I Sušené krmivo 70 Pododdiel II Ľan a konope na vlákno 72 ODDIEL II VÝROBNÁ NÁHRADA 73 ODDIEL III POMOC V SEKTORE MLIEKA A MLIEČNYCH VÝROBKOV 74 ODDIEL IV POMOC V SEKTORE OLÍV 76 ODDIEL V FOND SPOLOČENSTVA PRE TABAK 77 ODDIEL VI OSOBITNÉ USTANOVENIA PRE SEKTOR VČELÁRSTVA 78 ODDIEL VII POMOC V SEKTORE PRIADKY MORUŠOVEJ 79 HLAVA II PRAVIDLÁ TÝKAJÚCE SA OBCHODOVANIA A VÝROBY 80 KAPITOLA I OBCHODNÉ NORMY A PODMIENKY VÝROBY 80 ODDIEL I OBCHODNÉ NORMY 80 ODDIEL II PODMIENKY VÝROBY 82 ODDIEL III PROCESNÉ PRAVIDLÁ 82 KAPITOLA II ORGANIZÁCIE VÝROBCOV, MEDZIODBOROVÉ ORGANIZÁCIE A ORGANIZÁCIE PREVÁDZKOVATEľOV 83 ODDIEL I VŠEOBECNÉ ZÁSADY 83 ODDIEL II PRAVIDLÁ TÝKAJÚCE SA MEDZIODBOROVÝCH ORGANIZÁCIÍ V SEKTORE TABAKU 85 ODDIEL III PROCESNÉ PRAVIDLÁ 85 ČASŤ III OBCHOD S TRETÍMI KRAJINAMI 87 KAPITOLA I VšEOBECNÉ USTANOVENIA 87 KAPITOLA II DOVOZY 87 Oddiel I DOVOZNÉ POVOLENIA 87 ODDIEL II DOVOZNÉ CLÁ A POPLATKY 89 ODDIEL III SPRÁVA DOVOZNÝCH KVÓT 91 ODDIEL IV OSOBITNÉ USTANOVENIA PRE NIEKTORÉ VÝROBKY 93 Pododdiel I Osobitné ustanovenia pre dovozy v sektoroch obilnín a ryže 93 Pododdiel II Dohody o prefernčnom dovoze cukru 94 Pododdiel III Osobitné ustanovenie pre dovozy konope 95 Pododdiel IV Osobitné ustanovenia pre dovozy chmeľu 96 ODDIEL V OCHRANNÉ OPATRENIA A AKTÍVNY ZUŠĽACHŤOVACÍ STYK 96 KAPITOLA III VÝVOZY 97 ODDIEL I VÝVOZNÉ POVOLENIA 97 ODDIEL II VÝVOZNÉ NÁHRADY 98 ODDIEL III SPRÁVA VÝVOZNÝCH KVÓT V SEKTORE MLIEKA A MLIEČNYCH VÝROBKOV 102 ODDIEL IV OSOBITNÉ ZAOBCHÁDZANIE PRI DOVOZE V TRETÍCH KRAJINÁCH 103 ODDIEL V OSOBITNÉ USTANOVENIA PRE ŽIVÉ RASTLINY 103 ODDIEL VI PASÍVNY ZUŠLACHŤOVACÍ STYK 104 ČASŤ IV PRAVIDLÁ HOSPODÁRSKEJ SÚŤAŽE 105 KAPITOLA I PRAVIDLÁ UPLATňOVANÉ NA PODNIKY 105 KAPITOLA II PRAVIDLÁ šTÁTNEJ POMOCI 107 ČASŤ V OSOBITNÉ USTANOVENIA PRE JEDNOTILIVÉ SEKTORY 109 ČASŤ VI VŠEOBECNÉ USTANOVENIA 111 ČASŤ VII VYKONÁVACIE, PRECHODNÉ A ZÁVEREČNÉ PRAVIDLÁ 113 KAPITOLA I VYKONÁVACIE USTANOVENIA 113 KAPITOLA II PRECHODNÉ A ZÁVEREčNÉ USTANOVENIA 114 keďže: 1. Fungovanie a rozvoj spoločného trhu s poľnohospodárskymi výrobkami by malo byť spojené so zavedením spoločnej poľnohospodárskej politiky (ďalej len „SPP“), ktorá by mala predovšetkým zahŕňať spoločnú organizáciu poľnohospodárskych trhov (ďalej len „SOT“), ktorá môže mať podľa článku 34 zmluvy rôzne podoby v závislosti od výrobku. 2. Od zavedenia SPP prijala Rada 21 spoločných organizácií trhov pre každý výrobok alebo skupinu výrobkov, každá z nich sa riadi samostatným základným nariadením Rady: 3. Nariadenie Rady (EHS) č. 234/68 z 27. februára 1968 o zriadení spoločnej organizácie trhu so živými stromami a ostatnými rastlinami, hľuzami, koreňmi, rezanými kvetmi a okrasnými listami[8], 4. Nariadenie Rady (EHS) č. 827/68 z 28. júna 1968 o spoločnej organizácii trhu s určitými výrobkami uvedenými v prílohe II zmluvy[9], 5. Nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom[10], 6. Nariadenie Rady (EHS) č. 2771/75 z 29. októbra 1975 o spoločnej organizácii trhu s vajcami[11], 7. Nariadenie Rady (EHS) č. 2777/75 z 29. októbra 1975 o spoločnej organizácii trhu s hydinovým mäsom[12], 8. Nariadenie Rady (EHS) č. 2075/92 z 30. júna 1992 o spoločnej organizácii trhu so surovým tabakom[13], 9. Nariadenie Rady (EHS) č. 404/93 z 13. februára 1993 o spoločnej organizácii trhu s banánmi[14]; 10. Nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou[15]; 11. Nariadenie Rady (ES) č. 2201/96 z 28. októbra 1996 o spoločnej organizácii trhu s výrobkami zo spracovaného ovocia a zeleniny[16], 12. Nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom[17], 13. Nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami[18], 14. Nariadenie Rady (ES) č. 1493/1999 zo 17. mája 1999 o spoločnej organizácii trhu s vínom[19], 15. Nariadenie Rady (ES) č. 1673/2000 z 27. júla 2000 o spoločnej organizácii trhu s ľanom a konope pestovanými na vlákno[20], 16. Nariadenie Rady (ES) č. 2529/2001 z 19. decembra 2001 o spoločnej organizácii trhu s ovčím a kozím mäsom[21], 17. Nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami[22], 18. Nariadenie Rady (ES) č. 1785/2003 z 29. septembra 2003 o spoločnej organizácii trhu s ryžou[23], 19. Nariadenie Rady (ES) č. 1786/2003 z 29. septembra 2003 o spoločnej organizácii trhu so sušeným krmivom[24], 20. Nariadenie Rady (ES) č. 865/2004 z 29. apríla 2004 o spoločnej organizácii trhu s olivovým olejom a stolovými olivami, ktorým sa mení a dopĺňa nariadenie (EHS) č. 827/68[25], 21. Nariadenie Rady (ES) č. 1947/2005 z 23. novembra 2005 o spoločnej organizácii trhu s osivami a o zrušení nariadenia (EHS) č. 2358/71 a nariadenia (EHS) č. 1674/72[26], 22. Nariadenie Rady (ES) č. 1952/2005 z 23. novembra 2005 o spoločnej organizácii trhu s chmeľom, ktorým sa zrušujú nariadenia (EHS) č. 1696/71, (EHS) č. 1037/72, (EHS) č. 879/73 a (EHS) č. 1981/82[27], 23. Nariadenie Rady (ES) č. 318/2006 z 20. februára 2006 o spoločnej organizácii trhov v sektore cukru[28]. 24. Rada okrem toho prijala tri nariadenia, ktoré obsahujú osobitné pravidlá pre niektoré výrobky, avšak bez vytvorenia spoločnej organizácie trhov s týmito výrobkami: 25. Nariadenie Rady (ES) č. 670/2003 z 8. apríla 2003 ustanovujúce osobitné opatrenia týkajúce sa trhu s etylalkoholom poľnohospodárskeho pôvodu[29], 26. Nariadenie Rady (ES) č. 797/2004 z 26. apríla 2004 o opatreniach na zlepšenie všeobecných podmienok pre výrobu a obchodovanie s výrobkami včelárstva[30], 27. Nariadenie Rady (ES) č. 1544/2006 z 5. októbra 2006, ktorým sa ustanovujú zvláštne opatrenia na podporu chovu húseníc priadky morušovej [31]. 28. Uvedené nariadenia (ďalej len „základné nariadenia“) sú často doplnené o ďalší súbor dodatočných nariadení Rady. Väčšina základných nariadení vychádza z rovnakej štruktúry a má spoločné viaceré ustanovenia. To je prípad najmä pravidiel pre obchod s tretími krajinami a všeobecných ustanovení, ale v určitom rozsahu aj pravidiel týkajúcich sa vnútorného trhu. Základné nariadenia často obsahujú rozdielne riešenia rovnakých alebo podobných problémov. 29. Spoločenstvo po určitý čas sledovalo cieľ zjednodušiť regulačné prostredie SPP. Prijatím nariadenia Rady (ES) č. 1782/2003 z 29. septembra 2003, ktorým sa stanovujú spoločné pravidlá režimov priamej podpory v rámci Spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov[32], sa tak vytvoril horizontálny právny rámec pre všetky priame platby zlúčením súboru režimov podpory do režimu jednotnej platby. Tento prístup by sa mal rozšíriť na základné nariadenia. V tejto súvislosti by sa pravidlá v nich obsiahnuté mali zlúčiť do jednotného právneho rámca a sektorové prístupy nahradiť tam, kde je to možné, horizontálnymi. 30. Zjednodušenie zlúčením existujúcich ustanovení do jediného právneho rámca by nemalo viesť k spochybneniu politických rozhodnutí, ktoré sa v priebehu rokov prijali v rámci SPP. Toto nariadenie by preto malo byť v podstate aktom technického zjednodušenia. Na základe tohto nariadenia by sa preto nemali rušiť alebo meniť existujúce nástroje, pokiaľ sa nestanú neaktuálnymi, nadbytočnými alebo by sa z dôvodu ich charakteru nemali prejednávať na úrovni Rady, ani zavádzať nové nástroje alebo opatrenia. 31. V tejto súvislosti by sa do tohto nariadenia nemali začleniť tie časti SOT, ktoré sú predmetom politických prehodnotení. To je prípad niektorých častí sektorov ovocia a zeleniny, banánov a vína. Pravidlá obsiahnuté v príslušných nariadeniach (EHS) č. 404/93, (ES) č. 2200/96, (ES) č. 2201/96 a (ES) č. 1493/1999 by sa preto iba mali zapracovať do tohto nariadenia iba v takom rozsahu, v ktorom nepodliehajú politickým reformám. 32. Z uvedených dôvodov by sa základné nariadenia mali zrušiť a nahradiť jediným nariadením. 33. V SOT s obilninami, ryžou, cukrom, sušeným krmivom, osivami, olivami, ľanom a konope, banánmi, vínom, mliekom a mliečnymi výrobkami a húsenicami priadky morušovej sa stanovujú hospodárske roky, ktoré sú prispôsobené najmä biologickým produkčným cyklom každého z týchto produktov. V rámci SOT s ovocím a zeleninou a spracovaným ovocím a zeleninou sa právomoc stanoviť hospodárske roky zverila Komisii, lebo produkčné cykly týchto produktov sa menia vo veľkom rozsahu a v niektorých prípadoch nie je potrebné hospodársky rok stanoviť. Hospodárske roky, ako boli stanovené v uvedených sektoroch, a právomoc Komisie určiť hospodárske roky pre sektory ovocia a zeleniny a spracovaného ovocia a zeleniny by sa preto mali zapracovať do tohto nariadenia. 34. Na stabilizáciu trhov a zabezpečenie primeranej životnej úrovne pre poľnohospodárske spoločenstvo sa vypracoval diferencovaný systém podpory cien pre rôzne sektory súbežne so zavedením režimov priamej podpory s prihliadnutím na rôzne potreby v každom z týchto sektorov na jednej strane a vzájomnú závislosť medzi rôznymi sektormi na strane druhej. Tieto opatrenia majú formu verejnej intervencie alebo platby pomoci na súkromné uskladnenie produktov sektorov obilnín, ryže, cukru, olív, hovädzieho a teľacieho mäsa, mlieka a mliečnych výrobkov, bravčového mäsa a ovčieho a kozieho mäsa. Vzhľadom na ciele tohto nariadenia je potrebné zachovať opatrenia na podporu cien v prípade, že sú predpokladané v nástrojoch, ako boli vyvinuté v minulosti, bez vykonania podstatných zmien v porovnaní s predchádzajúcou právnou situáciou. 35. Z dôvodu jasnosti a prehľadnosti by ustanovenia, ktorými sa tieto opatrenia riadia, mali mať rovnakú štruktúru, pričom sa zachová politika sledovaná v každom sektore. Na tento účel je vhodné rozlišovať referenčné a intervenčné ceny. 36. SOT s obilninami, hovädzím a teľacím mäsom a mliekom a mliečnymi výrobkami obsahujú ustanovenia, podľa ktorých Rada, konajúc v súlade s postupom stanoveným v článku 37 ods. 2 zmluvy, môže zmeniť cenové úrovne. Vzhľadom na citlivosť cenových systémov by sa mala zachovať zmienka o tejto možnosti. Táto možnosť však neuplatňuje len na uvedené sektory, preto by sa mala rozšíriť na všetky sektory, na ktoré sa toto nariadenie vzťahuje. 37. Na získanie spoľahlivých informácií o cenách cukru na trhu Spoločenstva, systém oznamovania cien, ako bol obsiahnutý v SOT s cukrom, by sa mal zapracovať do tohto nariadenia, na základe ktorého by sa mali určovať trhové cenové úrovne bieleho cukru. 38. S cieľom zabrániť, aby sa systém intervencie v prípade obilnín, ryže, masla a sušeného odstredeného mlieka stal odbytom sám o sebe, mala by sa zachovať možnosť stanoviť, aby sa verejná intervencia vykonávala iba v určitých obdobiach roka. V prípade výrobkov z hovädzieho a teľacieho mäsa a masla by začatie a ukončenie verejnej intervencie malo závisieť od úrovne trhových cien v určitom období. Pokiaľ ide o sektory ryže a cukru, malo by sa zachovať obmedzenie množstiev, ktoré možno nakúpiť v rámci verejnej intervencie. V prípade masla a sušeného odstredeného mlieka sa musí zachovať právomoc Komisie pozastaviť bežné skupovanie, keď sa dosiahne určité množstvo alebo ho nahradiť nákupom na základe verejného výberového konania. 39. Úroveň ceny, pri ktorej by sa mal uskutočniť nákup v rámci verejnej intervencie („intervenčná cena“), sa v minulosti znížila v prípade SOT s obilninami, ryžou a hovädzím a teľacím mäsom a stanovila sa spolu so zavedením schém priamej podpory v týchto sektoroch. Pomoc na základe týchto schém na jednej strane a intervenčné ceny na strane druhej sú preto úzko prepojené. Intervenčné ceny výrobkov v sektore mlieka a mliečnych výrobkov sa stanovili vzhľadom na podporu spotreby výrobkov tohto sektora a zvýšenie ich konkurencieschopnosti. V sektore ryže a cukru sa ceny stanovili tak, aby prispeli k stabilizácii trhu v prípadoch, keď trhová cena v danom hospodárskom roku klesne pod referenčnú cenu stanovenú na nasledujúci hospodársky rok. Tieto politické rozhodnutia Rady zostávajú stále platné. 40. Úrovne cien v sektoroch ryže a cukru sa doteraz stanovovali pre výrobky štandardnej kvality, ako je definovaná Radou. Vzhľadom na veľmi technický charakter tohto pojmu je vhodné preniesť právomoc určovať štandardné kvality na Komisiu. Pri definovaní tohto pojmu by Komisia mala najmä riadiť trhovým a obchodným prostredím príslušných produktov. 41. V tomto nariadení by sa mala, tak ako v predchádzajúcich SOT, stanoviť možnosť predať výrobky skúpené v rámci verejnej intervencie. Tieto opatrenia by sa mali prevziať takým spôsobom, ktorý zabráni narušeniu trhu a zabezpečí rovnaký prístup k tovarom a rovnaké zaobchádzanie s nákupcami. 42. Spoločenstvo má vo svojich intervenčných zásobách rôznych poľnohospodárskych výrobkov potenciálny prostriedok ako významne prispieť k zlepšeniu situácie občanov v hmotnej núdzi. V záujme Spoločenstva je trvalo využívať tento potenciál, pokiaľ sa zavedením primeraných opatrení tieto zásoby neznížia na normálnu úroveň. Z týchto dôvodov sa nariadením Rady (ES) č. 3730/87 z 10. decembra 1987, ktorým sa stanovujú všeobecné pravidlá pre dodávky potravín z intervenčných zásob organizáciám povereným ich rozdelením najodkázanejším osobám v Spoločenstve[33], doteraz zabezpečovalo rozdeľovanie potravín charitatívnymi organizáciami. Toto významné sociálne opatrenie, ktoré môže mať značný význam pre príjemcov, by sa malo zachovať a zapracovať do rámca tohto opatrenia. 43. S cieľom prispieť k nastoleniu rovnováhy na trhu s mliekom a k stabilizácii trhových cien sa v SOT s mliekom a mliečnymi výrobkami ustanovilo poskytovanie pomoci na súkromné skladovanie niektorých výrobkov z masla a syra. Komisii sa navyše poskytlo oprávnenie rozhodovať o poskytnutí pomoci na súkromné skladovanie niektorých iných syrových výrobkov, ako aj bieleho cukru, niektorých druhov olivového oleja a niektorých výrobkov z hovädzieho a teľacieho mäsa, sušeného odstredeného mlieka, bravčového mäsa a ovčieho a kozieho mäsa. Vzhľadom na účel tohto nariadenia by sa tieto opatrenia mali zachovať a zapracovať. 44. V zmysle základných nariadení pre sektory hovädzieho a teľacieho mäsa, bravčového mäsa a ovčieho a kozieho mäsa sa vytvorili stupnice Spoločenstva na klasifikáciu jatočných tiel. Tieto schémy sú nevyhnutné na účely zaznamenávania cien a uplatňovania intervenčných dohôd v sektoroch hovädzieho a teľacieho mäsa a bravčového mäsa. Ich cieľom je okrem toho zvýšenie transparentnosti trhu. Tieto schémy klasifikácie jatočných tiel by sa mali zachovať. V dôsledku ich prevažne technického charakteru sa však zdá vhodné zveriť potrebné právomoci na prijatie príslušných pravidiel Komisii, ktorá bude jednať na základe kritérií, ktoré sú podkladom pre existujúce schémy. 45. Obmedzenia voľného pohybu, vyplývajúce z uplatňovania opatrení na predchádzanie rozširovaniu chorôb zvierat by mohli trhu jedného alebo viacerých členských štátov spôsobovať ťažkosti. Skúsenosti dokazujú, že vážne narušenia trhu, ako sú významný pokles spotreby alebo cien, možno pripísať strate dôvery spotrebiteľov v dôsledku rizík ohrozenia verejného zdravia alebo zdravia zvierat. 46. Výnimočné opatrenia podpory trhu na nápravu takýchto situácií stanovené v príslušných SOT s hovädzím a teľacím mäsom, mliekom a mliečnymi výrobkami, bravčovým mäsom, vajcami a hydinou by sa preto mali začleniť do tohto nariadenia za rovnakých podmienok, ako sa uplatňovali doteraz. Tieto výnimočné opatrenia na podporu trhu by mala prijímať Komisia a mali by priamo súvisieť alebo nadväzovať na zdravotné a veterinárne opatrenie prijaté s cieľom bojovať proti šíreniu chorôb. Mali by sa prijať na žiadosť členských štátov, aby sa zabránilo vážnemu narušeniu príslušných trhov. 47. Možnosť Komisie prijať osobitné intervenčné opatrenia v prípade, že sa považujú za nevyhnuté s cieľom účinne a efektívne reagovať na hrozby narušenia trhu v sektore obilnín a na zabránenie rozsiahlemu uplatňovaniu verejnej intervencie v niektorých regiónoch Spoločenstva v sektore ryže alebo na doplnenie nedostatkov nelúpanej ryže po prírodných katastrofách, ako bola ustanovená v SOT s obilninami a s ryžou by sa mala prevziať do tohto nariadenia. 48. Mala by sa určiť minimálna cena pre kvótovanú cukrovú repu zodpovedajúcej štandardnej kvality, ktorá by sa mala stanoviť, aby sa zabezpečila primeraná životná úroveň pre pestovateľov cukrovej repy a cukrovej trstiny v Spoločenstve. Štandardná kvalita kvótovanej cukrovej repy bola doteraz zadefinovaná v prílohe I k nariadeniu (ES) č. 318/2006. Vzhľadom na vysoko technický charakter týchto ustanovení sa považuje za vhodnejšie riešiť tieto záležitosti na úrovni Komisie. 49. Na zabezpečenie primeranej rovnováhy práv a povinností medzi cukrovarmi a pestovateľmi cukrovej repy sú potrebné osobitné nástroje. Štandardné ustanovenia, ktoré doteraz obsahovala v SOT s cukrom, by sa mali preniesť do tohto nariadenia, aby sa nimi mohli riadiť zmluvné vzťahy medzi nákupcami a predajcami cukrovej repy. Podrobné podmienky boli doteraz predmetom SOT s cukrom ako príloha II k nariadeniu (ES) č. 318/2006. Vzhľadom na vysoko technický charakter týchto podmienok sa považuje za vhodnejšie riešiť tieto otázky na úrovni Komisie. 50. Rozmanitosť prírodných, hospodárskych a technických pomerov sťažuje stanovenie jednotných nákupných podmienok cukrovej repy v celom Spoločenstve. V rámci odvetvia už existujú dohody medzi združeniami pestovateľov cukrovej repy a cukrovarmi. Preto by rámcové ustanovenia mali vymedzovať len minimálne záruky, ktoré požadujú pestovatelia cukrovej repy a cukrovarnícky priemysel na zabezpečenie hladkého fungovania trhu s cukrom s možnosťou odchýlky od určitých pravidiel v kontexte dohody v rámci trhu. 51. Mal by sa zaviesť výrobný poplatok, ktorý by prispieval na financovanie výdavkov, ktoré sa vyskytnú v rámci SOT v sektore cukru. 52. Na zachovanie štrukturálnej rovnováhy trhov s cukrom pri cenovej hladine blízkej referenčnej cene by sa malo Komisii umožniť, aby rozhodla o tom, že cukor sa stiahne z trhu na tak dlho, kým sa neobnoví trhová rovnováha. 53. V SOT so živými rastlinami, hovädzím a teľacím mäsom, bravčovým mäsom, ovčím a kozím mäsom, vajcami a hydinou sa stanovuje možnosť prijať určité opatrenia na uľahčenie prispôsobenia ponuky požiadavkám trhu. Tieto opatrenia môžu prispieť k stabilizácii trhov a zabezpečeniu primeranej životnej úrovne pre príslušné poľnohospodárske spoločenstvo. Vzhľadom na ciele tohto nariadenia by sa táto možnosť mala zachovať. Rada môže na základe týchto ustanovení prijať všeobecné pravidlá pre tieto opatrenia v súlade s postupom stanoveným v článku 37 zmluvy. Ciele, ktoré majú tieto opatrenia sledovať, sú jasne ohraničené a vymedzené, zároveň aj charakter opatrení, ktoré možno prijať. Nie je potrebné, aby Rada prijala dodatočné všeobecné pravidlá a nemali by sa viac ustanovovať. 54. Množstevné obmedzenie výroby, stanovené v nariadení (ES) č. 318/2006 a nariadení (ES) č. 1788/2003 z 29. septembra 2006 stanovujúce poplatky v sektore mlieka a mliečnych výrobkov[34], bolo po mnohé roky základným nástrojom trhovej politiky v sektoroch cukru a mlieka a mliečnych výrobkov. Dôvody, ktoré v minulosti viedli Spoločenstvo k prijatiu systémov výrobných kvót v obidvoch sektoroch, stále pretrvávajú. Kým systém kvóty na cukor bol priamo zapracovaný v nariadení (ES) č. 318/2006[35], príslušný systém v mliekarenskom sektore sa doteraz spravoval samostatným právnym aktom, a to nariadením (ES) č. 1788/2003. Vzhľadom na rozhodujúci význam týchto schém a ciele sledované týmto nariadením je vhodné začleniť príslušné ustanovenia do tohto nariadenia bez vykonania podstatných zmien schém a ich postupov v porovnaní s predchádzajúcim právnym stavom. 55. Schéma kvót pre cukor na základe tohto nariadenia by mala preto odrážať ustanovenia uvedené v nariadení (ES) č. 318/2006 a najmä zachovať právny stav kvót, pretože podľa judikatúry Súdneho dvora systém kvót tvorí mechanizmus na reguláciu trhu v sektore cukru, ktorý zabezpečuje dosiahnutie cieľov verejného záujmu. 56. Na základe tohto nariadenia by sa Komisia mala poveriť aj úpravou kvót na udržateľnú úroveň po ukončení reštrukturalizačného fondu v roku 2010, ktorý bol zriadený nariadením Rady (ES) č. 320/2006 z 20. februára 2006, ktorým sa stanovuje dočasný režim pre reštrukturalizáciu cukrovarníckeho priemyslu v Spoločenstve[36]. 57. Vzhľadom na potrebu umožnenia určitej vnútroštátnej flexibility týkajúcej sa štrukturálnej úpravy spracovateľského priemyslu a pestovania cukrovej repy a trstiny v období, keď sa majú uplatňovať kvóty, členské štáty by mali mať možnosť meniť kvóty podnikov v rámci určitých limitov, ale neobmedzovať pritom fungovanie reštrukturalizačného fondu ako nástroja. 58. S cieľom zabrániť tomu, aby prebytkový cukor narušil trhu s cukrom, Komisia by mala mať možnosť na základe určitých kritérií stanoviť, aby sa nadprodukcia cukru, izoglukózy a inulínového sirupu považovala za výrobu v rámci kvóty pre nasledujúci hospodársky rok. Navyše ak sa pri určitých množstvách nedodržia príslušné podmienky, mal by sa za nadbytky uložiť poplatok, aby sa zabránilo hromadeniu týchto množstiev ohrozujúcich situáciu na trhu. 59. V súlade s účelom tohto nariadenia by sa štruktúra kvóty na mlieko mala zosúladiť s ustanoveniami kvóty na cukor. Základom pravidiel v sektore mlieka by preto už viac nemala byť povinnosť platiť dodatočný poplatok, keď sa prekročí vnútroštátne referenčné množstvo, ale stanovia sa vnútroštátne kvóty, prekročenie ktorých povedie k výberu poplatku za nadbytočné množstvá. 60. Schéma kvót na mlieko by sa v podstate mohla vytvoriť podľa nariadenia (ES) č. 1788/2003. Malo by sa zachovať najmä rozlišovanie dodávok a priamych predajov a schéma by sa mala uplatňovať na základe jednotlivých reprezentatívnych obsahov tuku a vnútroštátneho referenčného obsahu tuku. Poľnohospodári by mali byť za určitých podmienok oprávnení dočasne previesť svoju individuálnu kvótu. Hoci zásada, že ak sa poľnohospodársky podnik predá, prenajme alebo dedením prevedie, príslušná kvóta sa prevedie na kupujúceho, nájomcu alebo dediča spolu s príslušnou pôdou, by sa mala zachovať, z tejto zásady mali by sa urobiť určité výnimky, aby sa referenčné množstvá viazali na poľnohospodárske podniky s cieľom pokračovať v reštrukturalizácii výroby mlieka a zlepšení životného prostredia. V súlade s rôznymi typmi prevodu referenčných množstiev a využívaním objektívnych kritérií, by mali byť členské štáty oprávnené uložiť časť prevedených množstiev do vnútroštátnej rezervy. 61. Poplatok by sa mal stanoviť na odrádzajúcej úrovni a členský štát by ho mal zaplatiť ihneď, ako sa prekročí vnútroštátne referenčné množstvo. Členský štát by potom mal rozdeliť bremeno platby medzi výrobcov, ktorí k prekročeniu prispeli. Títo zodpovedajú členskému štátu za platbu príspevkov na poplatok na základe toho, že prekročili svoje povolené množstvá. Členské štáty zaplatia Európskemu poľnohospodárskemu záručnému fondu (EPZF) poplatok, ktorý zodpovedá prekročeniu vnútroštátnych referenčných množstiev znížený o sumu paušálu vo výške 1 %, aby sa zohľadnili prípady bankrotov alebo definitívnej platobnej neschopnosti niektorých výrobcov zaplatiť splatný poplatok. 62. V článku 34 ods. 1 písm. b) nariadenia Rady (ES) č. 1290/2005 z 21. júna 2005 o financovaní Spoločnej poľnohospodárskej politiky[37] sa príjmy pochádzajúce z uplatnenia dodatočného poplatku v mliekarenskom sektore považujú za „viazané príjmy“, ktoré sa musia uhradiť do rozpočtu Spoločenstva a v prípade opätovného použitia sa musia použiť výlučne a financovanie výdavkov v rámci EPZF alebo Európskeho poľnohospodárskeho fondu pre rozvoj vidieka (EPFRV). Článok 22 nariadenia (ES) č. 1788/2003, podľa ktorého sa poplatky považujú za zásah na stabilizáciu poľnohospodárskych trhov a používajú sa na financovanie výdavkov v sektore mlieka, sa tak stal neaktuálnym a neprevzal sa do tohto nariadenia. 63. V rámci rôznych SOT sa ustanovujú rôzne druhy schém pomoci. 64. V rámci SOT so sušeným krmivom a SOT s ľanom a konope sa zaviedla spracovateľská pomoc pre tieto sektory ako prostriedok na riadenie vnútorného trhu v príslušných sektoroch. 65. Vzhľadom na osobitnú situáciu na trhu s obilninami a zemiakovým škrobom SOT s obilninami obsahovala ustanovenia, na základe ktorých sa mohla poskytovať výrobná náhrada, ak sa potvrdilo, že je nevyhnutná. Výrobná náhrada musí byť takého charakteru, aby základné produkty požívané v príslušným odvetvím mohli byť preň dostupné za nižšiu cenu ako je cena vyplývajúca z uplatňovania spoločných cien. V rámci SOT s cukrom sa stanovila možnosť poskytovať výrobnú náhradu v prípadoch, keď sa so zreteľom na výrobu niektorých priemyselných, chemických alebo farmaceutických výrobkov, zvýši potreba prijať opatrenia zamerané na zabezpečenie určitých výrobkov z cukru. 66. Financie Spoločenstva pozostávajúce z percentuálnej hodnoty priamej pomoci, ktorú členské štáty môžu zadržať v súlade s článkom 110i ods. 4 nariadenia (ES) č. 1782/2003, majú schválené organizácie prevádzkovateľov stimulovať k tomu, aby vypracovali pracovné programy s cieľom zvýšiť kvalitu produkcie olivového oleja a stolových olív. V tejto súvislosti sa v SOT s olivovým olejom a stolovými olivami stanovuje, že podpora Spoločenstva sa má prideľovať v súlade s uprednostňovanými činnosťami, ktoré sa vykonávajú v rámci príslušných pracovných programov. 67. S cieľom prispieť k nastoleniu rovnováhy na trhu s mliekom a stabilizovať trhové ceny mlieka a mliečnych výrobkov sú potrebné opatrenia, ktorými sa zvýši možnosť disponovať s mliečnymi výrobkami. V rámci SOT s mliekom a mliečnymi výrobkami sa preto stanovila možnosť poskytovať pomoc na predaj určitých mliečnych výrobkov s prihliadnutím na špecifické použitia a miesta určenia. V tejto SOT sa navyše stanovilo, že s cieľom stimulovať konzumáciu mlieka mladými ľuďmi, by Spoločenstvo malo uhrádzať časť výdavkov spôsobených poskytovaním pomoci na dodávanie mlieka žiakom v školách. 68. Fond Spoločenstva pre tabak financovaný zo zrážok z pomoci v sektore bol zriadený na základe nariadenia (EHS) č. 2075/92 s cieľom vykonať rôzne opatrenia v tomto sektore. Rok 2007 bude posledným, v ktorom budú zrážky zo schémy pomoci uvedenej v kapitole 10c hlavy IV nariadenia (ES) č. 1782/2003 dostupné pre fond Spoločenstva pre tabak. Hoci sa financovanie fondu ukončí pred nadobudnutím účinnosti tohto nariadenia, ustanovenia článku 13 nariadenia (EHS) č. 2075/92 by sa mali napriek tomu zachovať, aby slúžili ako právny základ pre viacročné programy, ktoré možno financovať z fondu Spoločenstva pre tabak. 69. Včelárstvo je poľnohospodárskym sektorom, charakterizovaným celou škálou výrobných podmienok a výnosov a rozptylom a rôznosťou ekonomických operátorov tak v štádiu produkcie, ako aj v štádiu obchodovania. Vzhľadom na rozšírenie varroázy v niekoľkých členských štátoch v posledných rokoch a na problémy, ktoré táto choroba spôsobuje v produkcii medu, je naďalej nevyhnutné opatrenie zo strany Spoločenstva nakoľko varroázu nemožno úplne eradikovať a musí sa liečiť schválenými výrobkami. Vzhľadom na tieto okolnosti a s cieľom zlepšiť produkciu a obchodovanie s produktmi včelárstva v Spoločenstve sa musia každé tri roky vypracovať vnútroštátne programy obsahujúce technickú pomoc, kontrolu varroázy, racionalizáciu sezónneho presunu včelstiev na iné pasienky, riadenie obnovenia stavu včelstiev v Spoločenstve a spoluprácu v oblasti výskumných programov týkajúcich sa chovu včiel a produktov včelárstva vzhľadom na zlepšenie všeobecných podmienok pre výrobu a predaj výrobkov včelárstva. Tieto vnútroštátne programy by malo čiastočne financovať Spoločenstvo. 70. Nariadením (ES) č. 1544/2006 sa nahradili všetky vnútroštátne pomoci na chov húseníc priadky morušovej schémou pomoci Spoločenstva na chov húseníc priadky morušovej, ktorá sa poskytuje v podobe sumy stanovenej na použitú krabicu vajíčok priadky morušovej. 71. Keďže politické dôvody, ktoré viedli k zavedeniu uvedených schém, stále pretrvávajú, všetky tieto schémy pomoci by sa mali začleniť do rámca tohto nariadenia. 72. Uplatňovanie obchodných noriem pre poľnohospodárske výrobky môže prispieť k zlepšeniu hospodárskych podmienok výroby a obchodu, ako aj kvality týchto výrobkov. Uplatňovanie týchto noriem je preto v záujme výrobcov, obchodníkov a spotrebiteľov. V rámci SOT s banánmi, olivami, živými rastlinami, vajcami a hydinou sa preto zaviedli obchodné normy, ktoré sa týkajú najmä kvality, triedenia, hmotnosti, veľkosti, balenia, obalov, uskladnenia, dopravy, prezentácie a označovania. Je vhodné zachovať tento prístup v tomto nariadení. 73. Na základe SOT s olivovým olejom a stolovými olivami a banánmi bola Komisia doteraz poverená prijímať ustanovenia o obchodných normách. Vzhľadom na ich technický charakter a potrebu stále zvyšovať ich účinnosť a prispôsobovať ich novovznikajúcim obchodným postupom sa zdá vhodné rozšíriť tento prístup na ostatné dotknuté sektory, pričom sa stanovia kritériá, ktoré má Komisia vziať na zreteľ pri stanovovaní príslušných pravidiel. Treba prijať osobitné opatrenia, najmä aktuálne analytické metódy a ostatné opatrenia na vymedzenie charakteristík príslušných noriem, aby sa zabránilo ich zneužívaniu, pokiaľ ide o kvalitu a pravosť výrobkov ponúkaných spotrebiteľom a závažným narušeniam trhov, ktoré môžu znamenať. 74. Zaviedli sa rôzne právne nástroje na riadenie uvádzania mlieka, mliečnych výrobkov a iných tukov na trh a ich označovania. Ich cieľom je zlepšiť postavenie mlieka a mliečnych výrobkov na trhu na jednej strane a zabezpečiť spravodlivú hospodársku súťaž medzi roztierateľnými tukmi mliečneho a nemliečneho pôvodu na strane druhej, obidva ciele sú v prospech výrobcov i spotrebiteľov. Pravidlá, ktoré obsahuje nariadenie Rady (EHS) č. 1898/87 z 2. júla 1987 o ochrane označovania používaného pri obchodovaní s mliekom a mliečnymi výrobkami[38] majú za cieľ ochranu spotrebiteľa a zavedenie podmienok hospodárskej súťaže medzi mliečnymi výrobkami a konkurenčnými výrobkami v oblasti názvu výrobku, jeho označovania a propagácie, ktoré by zabraňovali jeho narušeniu. Nariadením Rady (ES) č. 2597/97 z 18. decembra 1997, ktorým sa ustanovujú dodatočné pravidlá o spoločnej organizácii trhu s mliekom a mliečnymi výrobkami pre konzumné mlieko[39] sa stanovujú pravidlá, ktorých cieľom je zaručenie vysokej kvality konzumného mlieka a výrobkov, ktoré spĺňajú potreby a želania spotrebiteľov, čím sa stabilizuje príslušný trh a spotrebiteľom sa poskytne konzumné mlieko vysokej kvality. V nariadení Rady (ES) č. 2991/94 z 5. decembra 1994, ktorým sa ustanovujú normy pre roztierateľné tuky[40] sa ustanovujú obchodné normy pre príslušné mliečne a nemliečne výrobky s jasnou a jednoznačnou klasifikáciou, doplnené o pravidlá o označovaní. V súlade s cieľmi tohto nariadenia by sa tieto pravidlá mali zachovať bez zmien. 75. Ako tomu bolo doteraz v rámci SOT s chmeľom, politika kvality by sa mala dodržiavať v celom Spoločenstve prostredníctvom uplatňovania ustanovení, ktoré sa týkajú certifikácie, spolu s pravidlami v zásade zakazujúcimi uvedenie na trh výrobkov, pre ktoré sa nevydal certifikát, alebo v prípade dovážaných výrobkov, ktoré nezodpovedajú minimálnym rovnocenným kvalitatívnym charakteristikám. 76. Opisy a definície olivového oleja ako aj jeho označenie predstavujú základnú zložku trhového poriadku tým, že sa určujú kvalitatívne normy a spotrebiteľom sa poskytujú primerané informácie o výrobku. 77. Jednou z uvedených schém pomoci, ktorá prispieva k nastoleniu rovnováhy na trhu s mliekom a k stabilizácii trhových cien v tomto sektore, je schéma pomoci na spracovanie práškového odstredeného mlieka na kazeín alebo kazeináty, ktorá bola doteraz obsiahnutá v článku 12 nariadenia (ES) č. 1255/1999. Nariadením Rady (EHS) č. 2204/90 z 24. júla 1990, ktorým sa stanovujú ďalšie všeobecné pravidlá o spoločnej organizácii trhu s mliekom a mliečnymi výrobkami, pokiaľ ide o syr[41], sa zaviedli pravidlá na používanie kazeínu a kazeinátov pri výrobe syra, aby sa potlačili nepriaznivé účinky, ktoré môžu byť dôsledkom tejto schémy pomoci, s prihliadnutím na náchylnosť syra na substitučné operácie s kazeínom a kazeinátmi, a tak sa nastolila rovnováha na trhu. Tieto pravidlá sa musia začleniť do tohto nariadenia. 78. Spracovanie niektorých poľnohospodárskych surovín na etylalkohol je úzko prepojené na hospodárstvo týchto surovín. Môže vo veľkej miere prispieť k zlepšeniu ich hodnoty a môže mať značný hospodársky a sociálny význam pre ekonomiku určitých regiónov spoločenstva, alebo môže byť významným zdrojom príjmu pre výrobcov predmetných surovín. Umožňuje tiež narábanie s produktmi neuspokojivej akosti a krátkodobými prebytkami, ktoré môžu v niektorých sektoroch spôsobovať dočasné problémy. 79. V sektoroch chmeľu, olív, tabaku a chovu húseníc priadky morušovej sa niektoré politické nástroje vykonávajú sústredením úsilia na rôzne druhy organizácií, najmä pokiaľ ide o stabilizáciu trhov a zvýšenie a zaručenie kvality príslušných výrobkov prostredníctvom spoločnej činnosti. Ustanovenia, ktorými sa riadil tento systém organizácií doteraz, sa zakladajú na organizáciách, ktoré uznali členské štáty alebo za určitých podmienok Komisia v súlade s ustanoveniami, ktoré prijme Komisia. Tento systém by sa mal zachovať a ustanovenia, ktoré boli v platnosti doteraz, by sa mali zosúladiť. 80. Na podporu určitých činností medziodborových organizácií, ktoré sú predmetom osobitného záujmu vo vzťahu k platným pravidlám SOT s tabakom, by sa malo zaviesť ustanovenie, aby sa za určitých podmienok pravidlá, ktoré tieto organizácie prijali pre svojich členov, mohli rozšíriť na nečlenských výrobcov alebo skupiny v jednom alebo viacerých regiónoch. To by sa malo uplatňovať aj na ostatné činnosti uznaných medziodborových organizácií, ktoré môžu byť pre odvetvie tabaku zaujímavé z hospodárskeho alebo technického hľadiska a teda môžu byť prospešné pre všetky osoby, ktoré pôsobia v daných oblastiach podnikania. Členské štáty a Komisia by mali úzko spolupracovať. Komisia by mala mať právomoc stále monitorovať, najmä pokiaľ ide o dohody a konania vo vzájomnej zhode, ktoré tieto organizácie prijali. 81. Vytvorenie jednotného trhu Spoločenstva znamená aj zavedenie systému obchodovania na vonkajších hraniciach Spoločenstva. Tento systém obchodovania by mal zahŕňať dovozné clá a vývozné refundácie a mal by v zásade stabilizovať trh Spoločenstva. Systém obchodovania by sa mal zakladať na záväzkoch prijatých v rámci Uruguajského kola mnohostranných obchodných rokovaní. 82. Monitorovanie objemu obchodu s poľnohospodárskymi výrobkami s tretími krajinami v rámci SOT s obilninami, ryžou, cukrom, osivami, olivami, ľanom a konope, hovädzím a teľacím mäsom, mliekom a mliečnymi výrobkami, bravčovým mäsom, ovčím a kozím mäsom, vajcami, hydinovým mäsom, živými rastlinami a etylalkoholom bolo doteraz pri dovoze aj pri vývoze predmetom buď povinných systémov povolení alebo systémov, pri ktorých bola Komisia oprávnená zaviesť licenčné požiadavky. 83. Monitorovanie obchodných tokov je predovšetkým záležitosťou riadenia, ku ktorému by sa malo pristupovať flexibilne. V týchto súvislostiach a na základe skúseností získaných v rámci SOT, v ktorých je správou povolení už poverená Komisia, sa zdá vhodné rozšíriť tento prístup na všetky sektory, v ktorých sa používajú dovozné a vývozné povolenia. Komisia by mala prijať rozhodnutie o zavedení licenčných požiadaviek s prihliadnutím na potrebu dovozných povolení pre riadenie príslušných trhov a najmä pre monitorovanie dovozov príslušných výrobkov. 84. Clá uplatniteľné na poľnohospodárske výrobky v rámci dohôd Svetovej obchodnej organizácie (WTO) sú väčšinou obsiahnuté v Spoločnom colnom sadzobníku. Pri niektorých výrobkoch v sektoroch obilnín a ryže však zavedením dodatočných mechanizmov vzniká potreba ustanovenia možnosti prijatia výnimiek. 85. Aby sa predišlo alebo zabránilo nepriaznivým vplyvom na trh Spoločenstva, ktoré by mohli nastať v dôsledku dovozu určitých poľnohospodárskych výrobkov, mal by sa dovoz takých výrobkov stať predmetom platby dodatočného cla, ak sú splnené určité podmienky. 86. Za určitých podmienok je vhodné udeliť Komisii právomoc otvárať a spravovať colné kvóty vyplývajúce z medzinárodných dohôd uzatvorených v súlade so zmluvou alebo z iných ustanovení Rady. 87. Nariadením Rady (EHS) č. 2729/75 z 29. októbra 1975 o dovozných poplatkoch na zmesi obilnín, ryže a zlomkovej ryže[42] sa sleduje cieľ zabezpečiť správne fungovanie systému poplatkov pri dovozoch zmesí obilia, ryže a zlomkovej ryže. Tieto pravidlá by sa mali začleniť do tohto nariadenia. 88. Spoločenstvo uzavrelo s tretími krajinami niekoľko preferenčných dohôd o prístupe na trh, ktoré umožňujú týmto krajinám vyvážať trstinový cukor do Spoločenstva za výhodných podmienok. Preto je nevyhnutné vyhodnotiť potrebné množstvo rafinovateľného cukru pre rafinérie a za určitých podmienok vyhradiť dovozné povolenia pre špecializovaných užívateľov významných množstiev dovážaného surového trstinového cukru, ktorí sa považujú za rafinérie Spoločenstva s celoročnou výrobou cukru. 89. S cieľom zamedziť, aby ilegálne plodiny narušili SOT s konope na vlákno, malo by sa prijať ustanovenie na preverenie dovozov konope a konopných semien, aby sa zabezpečilo, že takéto produkty ponúkajú určité záruky so zreteľom na obsah tetrahydrokanabinolu. Navyše dovozy konopných semien určených na iné použitie ako na siatie musia podliehať kontrolnému systému, ktorý obsahuje ustanovenia o systéme schvaľovania príslušných dovozcov. 90. Pokiaľ ide o výrobky v sektore chmeľu, politika kvality sa sleduje v celom Spoločenstve. V prípade dovážaných výrobkov treba zaviesť ustanovenie, aby sa zabezpečilo, že sa dovážajú iba výrobky, ktoré zodpovedajú minimálnym rovnocenným kvalitatívnym charakteristikám. 91. Colný systém umožňuje upustiť od všetkých ostatných ochranných opatrení na vonkajších hraniciach Spoločenstva. Vo výnimočných prípadoch by sa vnútorný trh a colný mechanizmus mohli ukázať ako neadekvátne. V takých prípadoch, aby trh Spoločenstva nezostal bez ochrany proti jeho možnému narušeniu, Spoločenstvo by malo byť schopné prijať neodkladne všetky nevyhnutné opatrenia. Také opatrenia by mali byť v súlade s medzinárodnými záväzkami Spoločenstva. 92. S cieľom zabezpečiť správne fungovanie SOT a najmä zabrániť narušeniu trhov, v rámci SOT pre viaceré výrobky sa zvyčajne stanovuje možnosť zakázať používanie dohôd o aktívnom a pasívnom zušľachťovacom styku. Táto možnosť by sa mala zachovať. Skúsenosti navyše dokazujú, že na dosiahnutie cieľov týmto nástrojom riadenia trhu je zvyčajne potrebné, aby sa uplatnil bez výrazného oneskorenia. V niektorých sektoroch sa preto príslušné právomoci zverili Komisii. Je vhodné rozšíriť tento prístup na ostatné dotknuté sektory. 93. Ustanovenia na udeľovanie náhrad za vývoz do tretích krajín, vychádzajúce z rozdielu medzi cenou v rámci Spoločenstva a na svetovom trhu, na ktoré sa vzťahujú limity definované záväzkami ES vo WTO, by mali slúžiť na zabezpečenie možnej účasti Spoločenstva v medzinárodnom obchode s cukrom. Dotované vývozy by mali podliehať limitom, čo sa týka hodnoty a množstva. 94. V čase, keď sa vývozné náhrady určujú prostredníctvom monitorovania platieb v rámci pravidiel, ktoré súvisia s EPZF, by sa malo zabezpečiť dodržanie limitov, čo sa týka hodnoty. Monitorovanie možno uľahčiť povinným predbežným stanovením vývozných náhrad, pričom sa umožní, v prípade rozličných náhrad, zmena danej destinácie v rámci geografickej oblasti, na ktorú sa jednotná sadzba vývoznej náhrady vzťahuje. V prípade zmeny destinácie by sa mala zaplatiť vývozná náhrada vzťahujúca sa na skutočnú destináciu, ale maximálne vo výške náhrady platnej pre destináciu, ktorá bola stanovená vopred. 95. Spoľahlivým a účinným systémom monitorovania by sa mal zabezpečiť súlad s množstevnými obmedzeniami. V tomto zmysle by poskytovanie vývozných náhrad malo byť predmetom vývozného povolenia. Vývozné náhrady by sa mali poskytovať až do výšky dostupných obmedzení, a to podľa konkrétnej situácie pre každý jednotlivý výrobok. Výnimky z tohto pravidla by sa mali udeliť iba na spracované výrobky, ktoré nie sú uvedené v prílohe I k zmluve, na ktoré sa obmedzenia objemov nevzťahujú. Malo by sa vytvoriť ustanovenie týkajúce sa výnimiek od prísneho súladu s pravidlami riadenia tam, kde nie je pravdepodobné, že by vývozy využívajúce vývozné náhrady prekročili stanovené množstvo. 96. V prípade vývozu živého hovädzieho dobytku by sa malo zaviesť ustanovenie, že vývozné náhrady sa poskytnú a vyplatia len v prípade, že sa dodržia ustanovenia uvedené v právnych predpisoch Spoločenstva týkajúcich sa primeraného zaobchádzania sa zvieratami, najmä ochrany zvierat počas prepravy. 97. Poľnohospodárske výrobky môžu byť v určitých prípadoch pri dovoze do tretích krajín zvýhodnené, ak sú výrobky v súlade s určitým špecifikáciami alebo cenovým podmienkami. Administratívna spolupráca medzi orgánmi v dovážajúcej tretej krajine a Spoločenstvom je nevyhnutá na zabezpečenie správneho uplatňovania tohto systému. Na tento účel by malo výrobky sprevádzať osvedčenie vydané v Spoločenstve. 98. Vývoz cibúľ kvetín do tretích krajín má pre Spoločenstvo závažný hospodársky význam. Pokračovanie a rozvoj týchto vývozov je možné zaistiť stabilizáciou cien v tomto obchode. Preto by sa malo zaviesť ustanovenie o minimálnych vývozných cenách daných výrobkov. 99. V súlade s článkom 36 zmluvy sa ustanovenia kapitoly zmluvy, ktorá sa týka pravidiel hospodárskej súťaže, uplatňujú na výrobu poľnohospodárskych výrobkov a obchodovanie s nimi iba v rozsahu, ktorý stanovila Rada v článkoch 37 ods. 2 a 3 a v súlade s postupom v nich stanoveným. Ustanovenia o štátnej pomoci sa v rámci rôznych SOT uznali za uplatniteľné vo veľkom rozsahu. Uplatňovanie predovšetkým tých pravidiel zmluvy, ktoré sa vzťahujú na podniky, sa okrem toho stanovilo v nariadení Rady (ES) č. 1184/2006 z 24. júla 2006, ktorým sa uplatňujú určité pravidlá hospodárskej súťaže na produkciu poľnohospodárskych výrobkov a obchodovanie s nimi[43]. V súlade s cieľom vytvoriť jeden súhrnný súbor pravidiel trhovej politiky je vhodné začleniť príslušné ustanovenia do tohto nariadenia. 100. Pravidlá hospodárskej súťaže, ktoré sa vzťahujú na dohody, rozhodnutia a postupy uvedené v článku 81 zmluvy a na zneužitia dominantných postavení, by sa mali uplatňovať na výrobu poľnohospodárskych výrobkov a obchodovanie s nimi, pokiaľ ich uplatňovanie nebráni fungovaniu vnútroštátnych organizácií poľnohospodárskych trhov alebo neohrozuje dosiahnutie cieľov SPP. 101. Osobitná pozornosť sa zaručuje v prípade organizácií poľnohospodárov, ktorých hlavným cieľom je spoločná výroba alebo predaj poľnohospodárskych výrobkov alebo používanie spoločných zariadení, pokiaľ takéto spoločné aktivity nevylučujú hospodársku súťaž alebo neohrozujú dosiahnutie cieľov článku 33 zmluvy. 102. S cieľom zabrániť ohrozeniu rozvoja spoločnej poľnohospodárskej politiky a zabezpečiť právnu istotu a nediskriminačný prístup k príslušným podnikom, Komisia by mala mať výhradnú právomoc, ktorá podlieha prehodnoteniu Súdnym dvorom, stanoviť, či dohody, rozhodnutia a postupy uvedené v článku 81 zmluvy zlučiteľné s cieľmi SPP. 103. Správne fungovanie jednotného trhu založeného na spoločných cenách by sa mohlo ohroziť poskytovaním vnútroštátnej pomoci. Preto by sa ustanovenia zmluvy, ktorými sa riadi štátna pomoc, mali v zásade uplatňovať na výrobky, na ktoré sa vzťahuje toto nariadenie. V určitých prípadoch by sa mali povoliť výnimky. V prípade, že sa uplatňujú takéto výnimky, Komisia by mala mať možnosť zostaviť zoznam existujúcich, nových alebo navrhovaných vnútroštátnych pomocí, aby mohla členským štátom predložiť vhodné postrehy a navrhnúť vhodné opatrenia. 104. Po svojom pristúpení môžu Fínsko a Švédsko v dôsledku osobitnej hospodárskej situácie pri produkcii losieho mäsa a výrobkov z losieho mäsa a obchodovaní s nimi poskytovať pomoc na tieto výrobky. Fínsko však môže, ak to povolila Komisia, udeliť pomoc na určité množstvo osív a na určité množstvo osív obilnín vyprodukovaných výhradne vo Fínsku vzhľadom na jeho špecifické klimatické podmienky. Tieto výnimky by sa mali zachovať. 105. V členských štátoch s významným znížením kvóty na cukor budú mať pestovatelia cukrovej repy vážne problémy prispôsobiť sa. V takých prípadoch prechodná pomoc Spoločenstva pestovateľom cukrovej repy (stanovená v kapitole 10f hlavy IV nariadenia (ES) č. 1782/2003) nepostačí na úplné vyriešenie ťažkostí pestovateľov. Preto by členské štáty, ktoré znížili svoju kvótu o viac ako 50 %, mali byť oprávnené poskytnúť štátnu pomoc pestovateľom cukrovej repy v období, v ktorom sa uplatňuje prechodná pomoc Spoločenstva. Aby sa predišlo tomu, že členské štáty poskytnú štátnu pomoc prevyšujúcu potreby pestovateľov cukrovej repy, malo by sa určiť celkové množstvo príslušnej štátnej pomoci, ktoré je podmienené schválením zo strany Komisie, okrem Talianska, kde možno maximálnu potrebu na prispôsobenie sa trhovým podmienkam pre najproduktívnejších pestovateľov cukrovej repy po reforme odhadnúť na 11 EUR za tonu vyprodukovanej cukrovej repy. Vzhľadom na osobitné problémy, ktoré pravdepodobne v Taliansku vzniknú, by sa malo vytvoriť ustanovenie o mechanizmoch, ktoré pestovateľom cukrovej repy umožnia priamo alebo nepriamo využiť poskytnutú štátnu pomoc. 106. Pestovanie cukrovej repy vo Fínsku závisí od osobitných geografických a klimatických podmienok, ktoré budú pestovanie okrem všeobecných účinkov cukrovej reformy nepriaznivo ovplyvňovať. Z tohto dôvodu by sa malo vytvoriť ustanovenie oprávňujúce tento členský štát, aby svojim pestovateľom cukrovej repy stále poskytoval primeranú štátnu pomoc. 107. Vzhľadom na osobitú situáciu v Nemecku, kde sa vnútroštátna podpora v súčasnosti udeľuje veľkému množstvu malých výrobcov alkoholu za osobitných podmienok nemeckého monopolu pre lieh, je potrebné, aby sa udeľovanie takejto podpory naďalej povolilo na obmedzené časové obdobie. Je tiež potrebné stanoviť, aby sa na konci tohto obdobia predložila správa o fungovaní tejto výnimky, ku ktorej sa priložia vhodné návrhy. 108. Ak členský štát chce na svojom území podporovať opatrenia na podporu spotreby mlieka a mliečnych výrobkov v Spoločenstve, malo by sa zaviesť ustanovenie o možnosti financovať tieto opatrenia na vnútroštátnej úrovni z propagačného poplatku uloženého výrobcom mlieka. 109. S cieľom zohľadniť možný vývoj produkcie sušeného krmiva, Komisia by mala do 30. septembra 2008 na základe hodnotenia SOT so sušeným krmivom predložiť Rade správu o tomto sektore. Správa by mala byť v prípade potreby doplnená o vhodné návrhy. Komisia by navyše mala predkladať Európskemu parlamentu a Rade v pravidelných intervaloch správu o schéme pomoci uplatňovanej v sektore včelárstva. 110. Potrebné sú primerané informácie o súčasnej situácii na trhu s chmeľom v Spoločenstve a perspektívach jeho vývoja. Malo by sa preto zaviesť ustanovenie o evidencii všetkých zmlúv o dodávkach chmeľu vypestovaného v Spoločenstve. 111. Je vhodné ustanoviť, za určitých podmienok a pre niektoré výrobky, opatrenia, ktoré sa majú prijať v prípadoch, keď sa trh naruší alebo môže narušiť v dôsledku podstatných zmien cien na vnútornom trhu alebo cenových ponúk alebo cien na svetovom trhu. 112. Je potrebné stanoviť rámec osobitných opatrení pre etylalkohol poľnohospodárskeho pôvodu tak, aby bolo možné zozbierať hospodárske údaje a analyzovať štatistické informácie s cieľom kontroly trhu. Keďže je trh s etylalkoholom poľnohospodárskeho pôvodu prepojený na trh s etylalkoholom všeobecne, je potrebné, aby boli tiež dostupné informácie týkajúce sa trhu s etylalkoholom nepoľnohospodárskeho pôvodu. 113. Výdavky, ktoré vzniknú členským štátom v dôsledku povinností vyplývajúcich z uplatňovania tohto nariadenia by malo financovať Spoločenstvo v súlade s nariadením (ES) č. 1290/2005. 114. Komisia by sa mala poveriť prijímaním nevyhnutných opatrení na riešenie konkrétnych praktických problémov v prípade núdze. 115. Keďže sa spoločný trh s poľnohospodárskymi výrobkami stále rozvíja, mali by sa členské štáty a Komisia o príslušnom vývoji vzájomne informovať. 116. Aby sa zabránilo zneužívaniu akýchkoľvek výhod ustanovených v tomto nariadení, takéto výhody by sa nemali poskytovať, respektíve by sa mali odňať v prípadoch, v ktorých sa zistilo, že podmienky na získanie akejkoľvek z týchto výhod boli umelo vytvorené v rozpore s cieľmi tohto nariadenia. 117. Na zaručenie dodržiavania povinností stanovených v tomto nariadení je potrebné vykonávať kontroly a uplatňovať sankcie v prípade nedodržania týchto povinností. Komisia by sa preto mala poveriť stanovením príslušných pravidiel vrátane pravidiel, ktoré sa týkajú vrátenia nesprávnych platieb a povinností členských štátov predkladať správy. 118. Opatrenia potrebné na vykonávanie tohto nariadenia by sa mali v zásade prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy na výkon vykonávacích právomocí prenesených na Komisiu[44]. Pokiaľ ide o určité právomoci vyplývajúce z tohto nariadenia, ktoré sa týkajú pôvodných právomocí Komisie, ktoré si vyžadujú bezodkladné opatrenia alebo sú čisto administratívneho charakteru, Komisia by mala byť oprávnená jednať samostatne. 119. Na základe tohto nariadenia sa Komisii udeľujú právomoci, ktoré v minulosti mala Rada, na prijatie opatrení v súlade s hlasovacím postupom uvedeným v článku 37 zmluvy. Tieto opatrenia Rady musia zostať v platnosti, až kým Komisia neprijme príslušné ustanovenia na základe právomocí, ktoré sú jej zverené na základe tohto nariadenia. Aby sa zabránilo tomu, že v týchto prípadoch by boli rovnaké ustanovenia prijaté Radou na jednej strane a Komisiou na strane druhej, Komisia by mala byť oprávnená takéto ustanovenia Rady zrušiť. 120. V dôsledku zapracovania rôznych prvkov SOT s vínom a s čerstvým a spracovaným ovocím a zeleninou sa tieto SOT musia príslušným spôsobom zmeniť a doplniť. 121. Do tohto nariadenia sa začleňujú ustanovenia týkajúce sa uplatňovania pravidiel hospodárskej súťaže na základe zmluvy. Tieto ustanovenia boli doteraz obsiahnuté v nariadení Rady (ES) č. 1184/2006. Toto nariadenie sa musí zmeniť a doplniť s cieľom vysvetliť, že jeho ustanovenia sa uplatňujú na výrobky uvedené v prílohe I k zmluve, na ktoré sa nevzťahuje toto nariadenie. 122. Do tohto nariadenia sa začleňujú prvky obsiahnuté v nariadeniach uvedených v úvodných odsekoch 2 a 3 s výnimkou tých, ktoré sú obsiahnuté v nariadeniach (ES) č. 2200/96, (ES) č. 2201/96 a (ES) č. 1493/1999. V tomto nariadení sa navyše preberajú prvky z týchto nariadení: 123. Nariadenie (EHS) č. 2729/75, 124. Nariadenie Rady (EHS) č. 707/76 z 25. marca 1976 o povolení chovateľských skupín priadky morušovej[45], 125. Nariadenie Rady (EHS) č. 1055/77 zo 17. mája 1977 o skladovaní a pohybe výrobkov nakupovaných intervenčnou agentúrou[46], 126. Nariadenie Rady (EHS) č. 2931/79 z 20. decembra 1979 o poskytovaní pomoci pre vývoz poľnohospodárskych výrobkov, ktoré môžu byť zvýhodnené pri dovoze do tretích krajín[47], 127. Nariadenie (EHS) č. 1898/87, 128. Nariadenie (EHS) č. 3730/87, 129. Naradenie Rady (EHS) č. 386/90 z 12. februára 1990 o monitorovaní vykonávanom v čase vývozu poľnohospodárskych produktov, na ktoré sú poskytované náhrady alebo iné finančné čiastky[48], 130. Nariadenie Rady (EHS) č. 1186/90 7. mája 1990 rozširujúce rozsah stupnice spoločenstva pre klasifikáciu jatočných tiel dospelého hovädzieho dobytka[49], 131. Nariadenie (EHS) č. 2204/90, 132. Nariadenie Rady (EHS) č. 2077/92 z 30. júna 1992 o medziodborových organizáciách a dohodách v sektore tabaku[50], 133. Nariadenie (ES) č. 2991/94, 134. Nariadenie (ES) č. 2597/97, 135. Nariadenie Rady (ES) č. 2250/1999 z 22. októbra 1999 o colných kvótach pre maslo pochádzajúce z Nového Zélandu[51], 136. Nariadenie (ES) č. 1788/2003, 137. Nariadenie Rady (ES) č. 1183/2006 z 24. júla 2006, ktorým sa určuje stupnica Spoločenstva na klasifikáciu jatočných tiel dospelého hovädzieho dobytka[52]. 138. Tieto nariadenia by sa preto mali zrušiť. Malo by sa však počítať s tým, že prechod od existujúcich SOT na toto nariadenie sa uplatňuje od začiatku hospodárskych rokov pre príslušné výrobky. Príslušné nariadenia by sa preto mali naďalej uplatňovať až do konca príslušného hospodárskeho roku 2007/2008. V prípade, že hospodárske roky neboli stanovené, toto opatrenie by sa malo začať uplatňovať 1. januára 2008, príslušné nariadenia týkajúce sa existujúcich SOT by sa preto mali naďalej uplatňovať až do tohto času. Pokiaľ ide o nariadenia (EHS) č. 386/90, (EHS) č. 1186/90 a (ES) č. 1183/2006, právomoc prijímať podstatné časti týchto nariadení sa na základe tohto nariadenia prenáša na Komisiu. Komisii by sa malo poskytnúť viac času na vytvorenie príslušných pravidiel. Tieto nariadenia by sa preto mali naďalej uplatňovať až do 31. decembra 2008. 139. Nasledovné nariadenia Rady sa stali nepotrebnými a treba ich zrušiť: 140. nariadenie Rady (EHS) č. 2517/69 z 9. decembra 1969 stanovujúce určité opatrenia na reorganizáciu pestovania ovocia v rámci Spoločenstva[53], 141. nariadenie Rady (EHS) č. 2728/75 z 29. októbra 1975 o pomoci na výrobu a obchodovaní so zemiakovým škrobom a zemiakmi na výrobu škrobu[54], 142. nariadenie Rady (EHS) č. 1358/80 z 5. júna 1980, ktoré stanovuje smernú cenu a intervenčnú cenu pre dospelé zvieratá hovädzieho dobytka v hospodárskom roku 1980/81 a zavádza stupnicu spoločenstva na klasifikáciu jatočných tiel dospelého hovädzieho dobytka[55], 143. nariadenie Rady 4088/87 z 21. decembra 1987, ktorým sa určujú podmienky uplatňovania preferenčných ciel na dovoz určitých druhov kvetov pochádzajúcich z Cypru, Izraela a Jordánska[56] 144. rozhodnutie Rady 74/583/EHS z 20. novembra 1974 o kontrole pohybu cukru[57]. 145. Pri prechode od súčasných opatrení stanovených v ustanoveniach a nariadeniach, ktoré sa nahradili týmto nariadením by mohli vzniknúť ťažkosti, ktoré toto nariadenie neupravuje. Komisii by sa malo umožniť prijatie prechodných opatrení, aby bolo možné takéto ťažkosti zvládnuť. 146. Toto nariadenie by sa v zásade malo začať uplatňovať 1. januára 2008. S cieľom zabrániť prekrývaniu nových ustanovení s hospodárskymi rokmi, ktoré v tom čase prebiehajú, mali by sa prijať určité výnimky, pokiaľ ide o dátum uplatňovania tohto nariadenia pri určitých výrobkoch, PRIJALA TOTO NARIADENIE: ČASŤ I ÚVODNÉ USTANOVENIA Článok 1 Rozsah pôsobnosti 1. Týmto nariadením sa vytvára spoločná organizáciu trhov s výrobkami týchto sektorov, ako sa ďalej uvádzajú v prílohe I: a) obilniny, časť I prílohy I (ďalej len „sektor obilnín“), b) ryža, časť II prílohy I (ďalej len „sektor ryže“), c) cukor, časť III prílohy I (ďalej len „sektor cukru“, d) sušené krmivo, časť IV prílohy I (ďalej len „sektor sušeného krmiva“), e) osivo, časť V prílohy I (ďalej len „sektor osív“), f) chmeľ, časť VI prílohy I (ďalej len „sektor chmeľu“), g) olivový olej a stolové olivy, časť VII prílohy I (ďalej len „sektor olív“), h) ľan a konope, časť VIII prílohy I (ďalej len „sektor ľanu a konope“), i) ovocie a zelenina, časť IX prílohy I (ďalej len „sektor ovocia a zeleniny“), j) spracované ovocie a zelenina, časť X prílohy I (ďalej len „sektor spracovaného ovocia a zeleniny“), k) banány, časť XI prílohy I (ďalej len „sektor banánov“), l) víno, časť XII prílohy I (ďalej len „sektor vína“), m) živé rastliny, časť XIII prílohy I (ďalej len „sektor živých rastlín“), n) surový tabak, časť XIV prílohy I (ďalej len „sektor surového tabaku“), o) hovädzie a teľacie mäso, časť XV prílohy I (ďalej len „sektor hovädzieho a teľacieho mäsa“), p) mlieko a mliečne výrobky, časť XVI prílohy I (ďalej len „sektor mlieka a mliečnych výrobkov“), q) bravčové mäso, časť XVII prílohy I (ďalej len „sektor bravčového mäsa“), r) ovčie a kozie mäso, časť XVIII prílohy I (ďalej len „sektor ovčieho a kozieho mäsa“), s) vajcia, časť XIX prílohy I (ďalej len „sektor vajec“), t) hydinové mäso, časť XX prílohy I (ďalej len „sektor hydinového mäsa“), u) ostatné výrobky, časť XXI prílohy I. 2. Na sektory ovocia a zeleniny, spracovaného ovocia a zeleniny a vína sa uplatňujú iba tieto ustanovenia tohto nariadenia: a) články 3 a 4, b) časť IV, c) článok 183, d) článok 184, e) článok 185, f) článok 188 a prvý odsek článku 189, g) článok 195 písm. a). 3. Týmto nariadením sa vytvárajú osobitné opatrenia pre tieto sektory, ako sú uvedené a podľa potreby ďalej definované v prílohe II: a) etylalkohol poľnohospodárskeho pôvodu, časť I prílohy II (ďalej len „sektor etylalkoholu“), b) výrobky včelárstva, časť II prílohy II (ďalej len „sektor včelárstva“), c) priadka morušová, časť III prílohy II (ďalej len „sektor priadky morušovej“). Článok 2 Vymedzenia pojmov 1. Na účely uplatňovania tohto nariadenia sa uplatňujú vymedzenia pojmov týkajúce sa niektorých sektorov, ako sú uvedené v prílohe III. 2. Na účely tohto nariadenia sa pod pojmom: a) „poľnohospodár“ rozumie poľnohospodár ako sa definuje v článku 2 písm. a) nariadenia (ES) č. 1782/2003, b) „platobná agentúra“ rozumie orgán alebo orgány stanovené členským štátom v súlade s nariadením (ES) č. 1290/2005. Článok 3 Hospodárske roky 1. Stanovujú sa tieto hospodárske roky: a) 1. január až 31. december daného roku pre sektor banánov, b) 1. apríl až 31. marec nasledujúceho roku pre: i) sektor sušeného krmiva, ii) sektor priadky morušovej, c) 1. júl až 30. jún nasledujúceho roku pre: i) sektor obilnín, ii) sektor osív, iii) sektor olív, iv) sektor ľanu a konope, v) sektor mlieka a mliečnych výrobkov, d) 1. august až 31. júl nasledujúceho roku pre sektor vína, e) 1. september až 31. august nasledujúceho roku pre sektor ryže, f) 1. október až 30. september nasledujúceho roku pre sektor cukru. 2. Pre sektory výrobkov z ovocia a zeleniny a spracovaného ovocia a zeleniny v prípade potreby stanoví hospodárske roky Komisia. Článok 4 Vykonávacie pravidlá Komisia môže prijať podrobné pravidlá na uplatňovanie článkov 2 a 3, ktoré sa týkajú najmä stanovovania prevodných sadzieb pre rôzne štádiá spracovania ryže, nákladov na spracovanie a hodnoty vedľajších produktov. Komisia môže zmeniť a doplniť definície týkajúce sa ryže uvedené v časti I prílohy III a definíciu „AKP/indického cukru“ uvedenú v bode 12 časti II tejto prílohy. ČASŤ II VNÚTORNÝ TRH HLAVA I TRHOVÁ INTERVENCIA KAPITOLA I VEREJNÁ INTERVENCIA A SÚKROMNÉ USKLADNENIE ODDIEL I VŠEOBECNÉ USTANOVENIA ČLÁNOK 5 Rozsah pôsobnosti 1. V tejto kapitole sa stanovujú pravidlá týkajúce sa, kde je to uplatniteľné, nákupu v rámci verejnej intervencie a poskytovania pomoci na súkromné uskladnenie v týchto sektoroch: a) obilniny, b) ryža, c) cukor, d) olivy, e) hovädzie a teľacie mäso, f) mlieko a mliečne výrobky, g) bravčové mäso, h) ovčie a kozie mäso. 2. Na účely tejto kapitoly sa pod pojmom: a) „obilniny“ rozumejú obilniny zožaté v Spoločenstve, b) „mlieko“ rozumie kravské mlieko vyprodukované v Spoločenstve, c) „odstredené mlieko“ rozumie odstredené mlieko získané priamo a výhradne z kravského mlieka vyrobeného v Spoločenstve, d) „smotana“ rozumie smotana získaná priamo a výhradne z mlieka. Článok 6 Pôvod v Spoločenstve Bez toho, aby boli dotknuté ustanovenia článku 5 ods. 2, na nákup v rámci verejnej intervencie alebo poskytnutie pomoci na ich súkromné uskladnenie sú oprávnené iba výrobky s pôvodom v Spoločenstve. Článok 7 Referenčné ceny 1. V prípade výrobkov, ktoré podliehajú intervenčným opatreniam uvedeným v článku 5 ods. 1, sa stanovujú tieto referenčné ceny: a) pokiaľ ide o sektor obilnín: 101,31 EUR/t, ktoré sa takto mesačne navýši: - November: o 0,46 EUR /t, - December: o 0,92 EUR /t, - Január: o 1,38 EUR/t, - Február: o 1,84 EUR /t, - Marec: o 2,30 EUR /t, - Apríl: o 2,76 EUR /t, - Máj: o 3,22 EUR /t, - Jún: o 3,22 EUR /t. Cena, ktorá platí pre kukuricu a cirok zrnový v máji, zostane v platnosti aj v júli, auguste a septembri toho istého roku. b) pokiaľ ide o nelúpanú ryžu, 150 EUR/t štandardnej kvality, ako ju definovala Komisia s prihliadnutím na trhové a obchodné prostredie a ich príslušný vývoj, najmä na predajnú kvalitu a charakteristiky výnosu a obsah vlhkosti. c) pokiaľ ide o cukor: i) biely cukor: - 541,5 EUR/t v hospodárskom roku 2008/2009, - 404,4 EUR/t od hospodárskeho roku 2009/2010. ii) surový cukor: - 448,8 EUR/t v hospodárskom roku 2008/2009, - 335,2 EUR/t od hospodárskeho roku 2009/2010. Referenčné ceny uvedené v bodoch i) a ii) sa uplatňujú na nebalený cukor zo závodu štandardnej kvality, ako ju definovala Komisia s prihliadnutím na trhové a obchodné prostredia a ich príslušný vývoj, najmä na predajné kvalitatívne vlastnosti pri bielom cukre a pri surovom cukre na jeho výnos v bielom cukre. d) pokiaľ ide o sektor hovädzieho a teľacieho mäsa, 2 224 EUR/t za jatočné telá hovädzieho dobytka štandardnej kvality, ako ju definuje Komisia v stupnici Spoločenstva na klasifikáciu jatočných tiel v súlade s článkom 39 ods. 1 písm. a). e) pokiaľ ide o sektor mlieka a mliečnych výrobkov: i) 246,39 EUR na 100 kg v prípade masla, ii) 174,69 EUR na 100 kg v prípade odstredeného práškového mlieka. f) pokiaľ ide o sektor bravčového mäsa, 1 509,39 EUR/t za jatočné telá ošípaných štandardnej kvality, ako ju definuje Komisia v stupnici Spoločenstva na klasifikáciu jatočných tiel v súlade s článkom 39 ods. 1 písm. b). 2. Rada, jednajúc v súlade s postupom uvedeným v článku 37 ods. 2 zmluvy, môže zmeniť referenčné ceny stanovené v odseku 1 tohto článku vzhľadom na vývoj produkcie a trhov. Článok 8 Oznamovanie cien na trhu s cukrom Komisia zriadi informačný systém o cenách na trhu s cukrom vrátane systému zverejňovania cenových úrovní pre trh s cukrom. Systém sa zakladá na informáciách poskytnutých podnikmi vyrábajúcimi biely cukor alebo inými prevádzkovateľmi zapojenými do obchodu s cukrom. S týmito informáciami sa zaobchádza ako s dôvernými. Komisia zabezpečí, aby prostredníctvom uverejnených informácií nebolo možné zistiť ceny jednotlivých podnikov alebo prevádzkovateľov. ODDIEL IIVEREJNÁ INTERVENCIA PODODDIEL IVšEOBECNÉ USTANOVENIA Článok 9 Výrobky oprávnené na verejnú intervenciu Verejná intervencia sa uplatňuje na tieto produkty za podmienok stanovených v tomto oddiele a ďalších požiadaviek a podmienok, ktoré stanoví Komisia v súlade s článkom 40: a) pšenica obyčajná, pšenica tvrdá, jačmeň, kukurica a cirok, b) nelúpaná ryža, c) biely alebo surový cukor za podmienky, že príslušný cukor bol vyprodukovaný v rámci kvóty a vyrobený z cukrovej repy alebo trstiny zozbieranej v Spoločenstve, d) čerstvé alebo chladené mäso v sektore hovädzieho a teľacieho mäsa, na ktoré sa vzťahujú položky KN 0201 10 00 a 0201 20 20 až 0201 20 50, e) maslo vyrobené priamo a výhradne z pasterizovanej smotany v schválenom podniku v Spoločenstve s minimálnym obsahom maslového tuku 82 % hmotnosti a maximálnym obsahom vody 16 % hmotnosti, f) sušené odstredené mlieko najvyššej kvality, vyrobené metódou rozprašovania a získané v schválenom podniku v Spoločenstve priamo a výhradne z odstredeného mlieka, s minimálnym obsahom proteínov 35,6 % hmotnosti beztukovej sušiny. PODODDIEL IIZAčATIE A POZASTAVENIE NÁKUPU Článok 10 Obilniny 1. V prípade obilných výrobkov sa verejná intervencia uskutočňuje: a) od 1. augusta do 30. apríla v prípade Grécka, Španielska, Talianska a Portugalska, b) od 1. decembra do 30. júna v prípade Švédska, c) od 1. novembra do 31. mája v prípade ostatných členských štátov. 2. V prípade intervenčného obdobia vo Švédsku, ktoré vedie k odkloneniu týchto obilných výrobkov z ostatných členských štátov do intervenčného nákupu vo Švédsku, Komisia prijme opatrenia na nápravu tejto situácie. Článok 11 Ryža Verejná intervencia v prípade nelúpanej ryže sa uskutočňuje v období od 1. apríla do 31. júla. Nákup do verejnej intervencie sa však vykoná iba v rámci limitu 75 000 ton na obdobie. Článok 12 Cukor 1. Verejná intervencia na cukor sa uskutočňuje počas hospodárskych rokov 2008/2009 a 2009/2010. Verejnú intervenciu však možno vykonať iba v rámci limitu 600 000 ton, vyjadrené ako biely cukor na hospodársky rok. 2. Cukor uskladnený počas hospodárskeho roku v súlade s ustanoveniami odseku 1 nemôže byť predmetom akýchkoľvek iných opatrení týkajúcich sa uskladnenia v súlade s článkami 29, 49 alebo 60. Článok 13 Hovädzie a teľacie mäso 1. Komisia začne verejnú intervenciu pre hovädzie a teľacie mäso, ak po dobu dvoch po sebe nasledujúcich týždňov v určitom členskom štáte alebo v regióne určitého členského štátu trhová cena, ktorá sa zaznamená na základe stupnice Spoločenstva prijatej v súlade s článkom 39 ods. 1 písm. a), nedosahuje úroveň 1 560 EUR za tonu. 2. Komisia verejnú intervenciu ukončí, keď aspoň po dobu jedného týždňa neplatí podmienka uvedená v odseku 1. Článok 14 Maslo 1. Ak po dobu dvoch po sebe nasledujúcich týždňov trhové ceny masla v určitom členskom štáte klesnú pod 92 % referenčnej ceny, Komisia začne verejnú intervenciu na maslo v príslušnom členskom štáte alebo členských štátoch v období od 1. marca do 31. augusta ktoréhokoľvek roku. 2. V prípade, že sa trhové ceny v príslušnom členskom štáte alebo členských štátoch dostanú po dobu dvoch po sebe nasledujúcich týždňov na úroveň rovnajúcu sa alebo vyššiu než 92 % intervenčnej ceny, Komisia skupovanie v rámci verejnej intervencie pozastaví. V prípade, že množstvá ponúkané do intervencie počas obdobia uvedeného v prvom pododseku prekročia 30 000 ton, Komisia môže skupovanie v rámci verejnej intervencie pozastaviť. V tomto prípade sa skupovanie môže vykonať na základe výberového konania podľa podmienok, ktoré stanoví Komisia. 3. Komisia stanoví podrobné pravidlá na zavedenie trhových cien masla. Článok 15 Sušené odstredené mlieko V prípade sušeného odstredeného mlieka sa verejná intervencia vykonáva v období od 1. marca do 31. augusta. Komisia však môže verejnú intervenciu postaviť v prípade, že množstvá ponúkané do intervencie v tomto období prekročia 109 000 ton. V takomto prípade sa nákup vykoná na základe výberového konania podľa podmienok, ktoré stanoví Komisia. PODODDIEL IIIINTERVENčNÁ CENA Článok 16 Obilniny Intervenčná cena obilnín, za ktorú sa nákup uskutoční, sa rovná referenčnej cene. Ak sa však kvalita produktov ponúkaných platobnej agentúre líši od štandardnej kvality, intervenčná cena sa upraví uplatnením príplatkov alebo zrážok z ceny. Článok 17 Ryža Intervenčná cena ryže, za ktorú sa nákup uskutoční, sa rovná referenčnej cene. Ak sa však kvalita produktov ponúkaných platobnej agentúre líši od štandardnej kvality, intervenčná cena sa upraví uplatnením príplatkov alebo zrážok z ceny. Komisia môže okrem toho stanoviť príplatky alebo zrážky z ceny, aby zabezpečila, že produkcia sa zameriava na určité odrody. Článok 18 Cukor Cukor sa nakupuje za cenu vo výške 80 % referenčnej ceny stanovenej na hospodársky rok po hospodárskom roku, v ktorom sa ponuka predložila. Ak sa však kvalita cukru ponúkaného platobnej agentúre líši od štandardnej kvality uvedenej v článku 7 ods.1 písm. c), pre ktorú sa referenčná cena stanovila, intervenčná cena sa príslušným spôsobom zvýši alebo zníži. Článok 19 Hovädzie a teľacie mäso 1. V prípade hovädzieho a teľacieho mäsa Komisia stanoví intervenčné ceny a množstvá schválené na intervenciu v rámci verejnej súťaže. Za výnimočných okolností sa môžu pre členský štát alebo pre región určitého členského štátu stanoviť na základe priemerných trhových cien, ktoré boli zaznamenané. 2. Možno prijať len ponuky v rovnakej výške alebo nižšie ako priemerná trhová cena, ktorá bola zaznamenaná v určitom členskom štáte alebo regióne určitého členského štátu, zvýšená o čiastku, ktorú stanoví Komisia na základe objektívnych kritérií. Článok 20 Maslo Bez toho, aby bolo dotknuté stanovovanie intervenčnej ceny prostredníctvom verejnej súťaže v prípade uvedenom v druhom pododseku článku 14 ods. 2, maslo sa nakupuje za 90 % referenčnej ceny. Článok 21 Sušené odstredené mlieko Bez toho, aby bolo dotknuté stanovovanie intervenčnej ceny prostredníctvom verejnej súťaže v prípade uvedenom v druhom odseku článku 15, intervenčná cena sušeného odstredeného mlieka, za ktorú sa nákup uskutoční, sa rovná referenčnej cene. Ak je skutočný obsah proteínov nižší ako minimálny obsah proteínov 35,6 % stanovený v článku 9 písm. f), ale nie nižší ako 31,4 % hmotnosti beztukovej sušiny, intervenčná cena sa rovná referenčnej cene zníženej o 1,75 % za každý percentuálny bod, o ktorý je obsah proteínov nižší ako 35,6 %. PODODDIEL IVPREDAJ Z INTERVENCIE Článok 22 Všeobecné zásady Predaj výrobkov nakúpených v rámci verejnej intervencie sa uskutoční takým spôsobom, aby sa zabránilo akémukoľvek narušeniu trhu a zabezpečil sa rovnaký prístup k výrobkom a rovnaké zaobchádzanie s nákupcami. Článok 23 Predaj cukru Pokiaľ ide o cukor nakúpený v rámci verejnej intervencie, platobné agentúry môžu cukor predávať iba za cenu, ktorá je vyššia ako referenčná cena stanovená pre hospodársky rok, v ktorom sa predaj uskutočňuje. Komisia však môže rozhodnúť pri dodržaní záväzkov vyplývajúcich z dohôd uzavretých v súlade s článkom 300 zmluvy, že platobné agentúry: a) môžu predávať cukor za cenu rovnakú alebo nižšiu ako je referenčná cena uvedená v prvom pododseku, ak sa cukor má: i) použiť ako krmivo pre zvieratá alebo ii) vyviezť buď bez ďalšieho spracovania, alebo po spracovaní na výrobky uvedené v prílohe I k zmluve, alebo na výrobky uvedené v časti III prílohy XVII k tomuto nariadeniu. b) majú sprístupniť nespracovaný cukor, ktorý majú, charitatívnym organizáciám uznaným príslušným členským štátom alebo Komisiou v prípadoch, ak členský štát takúto organizáciu neuznal, na ľudskú spotrebu na vnútornom trhu Spoločenstva za cenu, ktorá je nižšia ako súčasná referenčná cena alebo bezplatne na rozdelenie ako súčasť operácií na pomoc jednotlivcom v hmotnej núdzi. Článok 24 Rozdelenie osobám v najväčšej hmotnej núdzi v Spoločenstve 1. Produkty, ktoré sú v intervenčných zásobách, sa sprístupnia určitým označeným organizáciám s cieľom rozdeliť potraviny osobám v najväčšej hmotnej núdzi v Spoločenstve v súlade s ročným plánom. Dodávky sú: a) bezplatné alebo b) za cenu, ktorá v žiadnom prípade nie je vyššia ako výška nákladov, ktoré vzniknú označeným organizáciám pri vykonaní opatrenia. 2. Produkt možno mobilizovať na trhu Spoločenstva, ak: a) je dočasne nedostupný v intervenčných zásobách Spoločenstva počas vykonávania ročného plánu uvedeného v odseku 1 v rozsahu potrebnom na vykonanie plánu v jednom alebo viacerých členských štátoch alebo b) vykonávanie plánu by zahŕňalo prevod medzi členskými štátmi malých množstiev výrobkov v intervencii v členskom štáte inom ako štát alebo štáty, v ktorých sa výrobok požaduje. 3. Príslušné členské štáty určia organizácie uvedené v odseku 1 a Komisii každý rok v náležitom čase oznámia, či majú v úmysle uplatňovať túto schému. 4. Výrobky uvedené v odsekoch 1 a 2 sa prepustia označeným organizáciám bezplatne. Účtovná hodnota týchto výrobkov je intervenčná cena, v prípade potreby upravená koeficientmi tak, aby sa zohľadnili rozdiely v kvalite. 5. Bez toho, aby boli dotknuté ustanovenia článku 183, výrobky sprístupnené na základe ustanovení odsekov 1 a 2 tohto článku sa financujú z položiek výdavkov príslušnej rozpočtovej kapitoly EPZF v rozpočte Európskych spoločenstiev. Možno tiež prijať ustanovenie, aby toto financovania prispievalo aj na náklady na prepravu výrobkov z intervenčných stredísk a na administratívne náklady označených organizácií, ktoré vznikli pri implementácii schémy uvedenej v tomto článku s výnimkou nákladov, ktoré môžu znášať príjemcovia v rámci uplatňovania odsekov 1 a 2. ODDIEL IIISÚKROMNÉ USKLADNENIE PODODDIEL IPOVINNÁ POMOC Článok 25 Oprávnené výrobky Pomoc na súkromné skladovanie, ktorá sa poskytuje na tieto výrobky, podlieha podmienkam uvedeným v tomto oddiele a ďalším požiadavkám a podmienkam, ktoré má prijať Komisia v súlade s článkom 40: a) pokiaľ ide o maslo: i) smotana, ii) nesolené maslo vyrobené zo smotany alebo mlieka v schválenom podniku v Spoločenstve s minimálnym obsahom maslového tuku 82 % hmotnosti a obsahom vody najviac 16 % hmotnosti, iii) solené maslo vyrobené zo smotany alebo mlieka v schválenom podniku v Spoločenstve s obsahom maslového tuku aspoň 80 % hmotnosti, obsahom vody najviac 16 % hmotnosti a obsahom soli najviac 2 % hmotnosti. b) pokiaľ ide o syr: i) syr Grana Padano starý aspoň deväť mesiacov, ii) syr Parmigiano Reggiano starý aspoň 15 mesiacov, iii) syr Provolone starý aspoň tri mesiace. Článok 26 Podmienky a úroveň pomoci na maslo Maslo sa klasifikuje podľa vnútroštátnych stupňov kvality, ktoré stanoví Komisia a musí byť v súlade s tým označené. Výšku pomoci stanoví Komisia s prihliadnutím na náklady na skladovanie a pravdepodobný vývoj cien čerstvého masla a skladovaného masla. Ak v čase vyskladnenia nastane na trhu nepriaznivá zmena, ktorú nebolo možné v čase uskladnenia predvídať, môže sa finančná pomoc zvýšiť. Článok 27 Podmienky a úroveň pomoci na syr Podmienky a výšku pomoci, ktorá sa má vyplácať na syr, stanoví Komisia. Výška pomoci sa stanoví s prihliadnutím na náklady na skladovanie a pravdepodobný vývoj trhových cien. Platobná agentúra, určená členským štátom, v ktorom sa príslušné syry vyrábajú a spĺňajú nárok niesť označenie pôvodu, zavedie opatrenia, ktoré prijme Komisia v súlade s prvým odsekom. PODODDIEL IINEPOVINNÁ POMOC Článok 28 Oprávnené výrobky 1. Pomoc na súkromné skladovanie, ktorú možno poskytnúť na tieto výrobky, podlieha podmienkam uvedeným v tomto oddiele a ďalším požiadavkám a podmienkam, ktoré prijme Komisia v súlade s článkom 40: a) biely cukor, b) olivový olej, c) čerstvé alebo mrazené mäso dospelého hovädzieho dobytka predložené ako jatočné telá, jatočné polovičky, kompenzované štvrte, predné štvrte alebo zadné štvrte, klasifikované v súlade so stupnicou Spoločenstva prijatou v súlade s článkom 39 ods. 1 písm. a), d) sušené odstredené mlieko najvyššej kvality, získané v schválenom podniku v Spoločenstve priamo a výhradne z odstredeného mlieka, e) trvanlivé syry a syry, ktoré sú vyrobené z ovčieho a/alebo kozieho mlieka a ktoré musia zrieť aspoň šesť mesiacov, f) bravčové mäso, g) ovčie a kozie mäso. Komisia môže zoznam výrobkov uvedený v bode c) prvého pododseku zmeniť a doplniť, ak si to vyžiada situácia na trhu. 2. Komisia stanoví pomoc na súkromné skladovanie uvedenú v odseku 1 vopred alebo prostredníctvom verejnej súťaže. Článok 29 Podmienky poskytnutia pomoci pre biely cukor 1. Ak sa počas reprezentatívneho obdobia zaznamená v Spoločenstve nižšia priemerná cena bieleho cukru ako je referenčná cena, pričom je pravdepodobné, že zostane na tejto úrovni, Komisia môže rozhodnúť o poskytnutí pomoci na súkromné skladovanie bieleho cukru podnikom, ktoré majú pridelenú kvótu na cukor. 2. Cukor uskladnený počas hospodárskeho roku v súlade s ustanoveniami odseku 1 nemôže byť predmetom akýchkoľvek iných opatrení týkajúcich sa uskladnenia v súlade s článkami 12, 49 alebo 60. Článok 30 Podmienky poskytnutia pomoci pre olivový olej Komisia môže povoliť orgánom, ktoré poskytnú dostatočné záruky a ktoré sú schválené členskými štátmi, aby uzatvorili zmluvy na skladovanie olivového oleja, ktorý uvedú na trh, v prípade vážneho narušenia trhu v niektorých regiónoch Spoločenstva, okrem iného, keď priemerná cena, ktorá sa na trhu zaznamená počas reprezentatívneho obdobia, je nižšia ako: a) 1 779 EUR /t v prípade extra panenského olivového oleja alebo b) 1 710 EUR /t v prípade panenského olivového oleja alebo c) 1 524 EUR /t v prípade lampového olivového oleja s druhým stupňom kyslosti, pričom táto čiastka sa zníži o 36,70 EUR/t za každý ďalší stupeň kyslosti. Článok 31 Podmienky poskytnutia pomoci pre výrobky sektoru hovädzieho a teľacieho mäsa Komisia môže rozhodnúť o poskytnutí pomoci na súkromné skladovanie, keď priemerná trhová cena v Spoločenstve, ktorá bola zaznamenaná podľa stupnice Spoločenstva prijatej v súlade s článkom 39 ods. 1 písm. a), je nižšia ako 103 % referenčnej ceny a je pravdepodobné, že na tejto úrovni zostane. Článok 32 Podmienky poskytnutia pomoci pre sušené odstredené mlieko Komisia môže rozhodnúť o poskytnutí pomoci na súkromné skladovanie sušeného odstredeného mlieka, najmä vtedy, keď cenový vývoj a zásoby výrobkov naznačujú závažnú nerovnováhu na trhu, ktorej by sa dalo predísť, alebo ktorá by sa dala zmenšiť prostredníctvom sezónneho uskladnenia. Článok 33 Podmienky poskytnutia pomoci pre syr 1. Komisia môže rozhodnúť o poskytnutí pomoci na súkromné skladovanie, ak vývoj cien a stav zásob syrových výrobkov uvedených v článku 28 ods.1 písm. e) naznačujú závažnú nerovnováhu na trhu, ktorú možno odstrániť alebo ktorá by sa dala zmenšiť prostredníctvom sezónneho uskladnenia. 2. V prípade, že v čase skončenia platnosti zmluvy o skladovaní je úroveň trhových cien uskladnených syrov vyššia, než úroveň, ktorá prevládala v čase podpisu zmluvy, Komisia môže rozhodnúť o zodpovedajúcej úprave čiastky pomoci. Článok 34 Podmienky poskytnutia pomoci pre bravčové mäso 1. Komisia môže rozhodnúť o poskytnutí pomoci na súkromné uskladnenie, ak priemerná trhová cena jatočných tiel ošípaných v Spoločenstve, stanovená na základe cien zaznamenaných vo všetkých členských štátoch na reprezentatívnych trhoch Spoločenstva a zohľadnením koeficientov vyjadrujúcich pomernú veľkosť stáda ošípaných v každom členskom štáte, je nižšia a pravdepodobne zostane nižšia ako 103 % referenčnej ceny. 2. Komisia vytvorí zoznam reprezentatívnych trhov uvedených v odseku 1. Článok 35 Podmienky poskytnutia pomoci pre ovčie a kozie mäso Komisia môže rozhodnúť o poskytnutí pomoci na súkromné uskladnenie, keď je osobitne ťažká situácia na trhu s ovčím alebo kozím mäsom v jednej alebo viacerých z týchto oblastí, v ktorých sú stanovené kvóty: a) Veľká Británia, b) Severné Írsko, c) každý členský štát, iný ako Spojené kráľovstvo, braný osobitne. ODDIEL IV SPOLOČNÉ USTANOVENIA Článok 36 Pravidlá týkajúce sa uskladnenia 1. Platobné agentúry nemôžu uskladňovať mimo územia členského štátu, do ktorého jurisdikcie patria, výrobky, ktoré kúpili, bez predchádzajúceho povolenia Komisie. Na účely tohto článku sa územia Belgicka a Luxemburska považujú za jeden členský štát. 2. Povolenie sa poskytne, ak je uskladnenie nevyhnutné a s prihliadnutím na tieto faktory: a) skladovacie možnosti a požiadavky na skladovanie v členskom štáte, do ktorého jurisdikcie platobná agentúra patrí a v ostatných členských štátoch, b) všetky dodatočné náklady vyplývajúce zo skladovania v členskom štáte, do ktorého jurisdikcie platobná agentúra patrí, a z prepravy. 3. Povolenie na uskladnenie v tretej krajine sa udelí iba, ak na základe kritérií stanovených v odseku 2, pri uskladnení v inom členskom štáte vzniknú závažné ťažkosti. 4. Informácie uvedené v odseku 2 písm. a) sa vypracujú po konzultácii so všetkými členskými štátmi. 5. Akékoľvek clá a iné čiastky, ktoré sa majú poskytovať alebo vyberať v rámci spoločnej poľnohospodárskej politiky, sa neuplatňujú na tieto výrobky: a) prepravované na základe povolenia poskytnutého podľa odsekov 1, 2 a 3 alebo b) prevádzané z jednej intervenčnej agentúry do druhej. 6. Každá platobná agentúra, ktorá používa povolenie udelené na základe odsekov 1, 2 a 3, zostáva zodpovednou za výrobky uskladnené mimo územia štátu, ktorého jurisdikcia sa na ňu vzťahuje. 7. Ak sa výrobky, ktoré intervenčná agentúra drží mimo územia členského štátu, do ktorého jurisdikcie patrí, nevrátia späť do tohto členského štátu, predajú sa za ceny a na základe podmienok, ktoré sú stanovené alebo sa stanovia v mieste uskladnenia. Článok 37 Pravidlá verejnej súťaže Verejnou súťažou sa zabezpečí rovnaký prí